Απεβίωσε ο Γιώργος Βουκελάτος, ιδρυτικό στέλεχος της Ν.Δ.\nCAC 5.606,99 -0,15%\nΚυριακή, 09-Ιουν-2019 23:56\nΣε ηλικία 88 ετών έφυγε από τη ζωή ο Γιώργος Βουκελάτος, ιδρυτικό μέλος της Νέας Δημοκρατίας και γνωστός για τον αντιδικτατορικό του αγώνα, σύμφωνα με το skai.gr.\nΟ Γιώργος Βουκελάτος, δημοσιογράφος και νομικός, υπήρξε στενότατος συνεργάτης του Κωνσταντίνου Μητσοτάκη. Διατηρούσε όμως ισχυρούς δεσμούς φιλίας και με το μεγάλο αντίπαλο, τον Ανδρέα Παπανδρέου.\nΔιετέλεσε διευθυντής του πολιτικού γραφείου του Κωνσταντίνου Μητσοτάκη την περίοδο 1985- 1989. Επίσης υπήρξε Γενικός Διευθυντής της Νέας Δημοκρατίας επί πρωθυπουργίας Ράλλη και ήταν πρόεδρος των ΕΛΤΑ από το 1989 έως το 1991 και γραμματέας στο ΥΠΕΞ το 1991-1993.\nΗ 21η Απριλίου του 1967 βρήκε τον Γιώργο Βουκελάτο στη Γερμανία ως εκπρόσωπο της Ένωσης Κέντρου και Γενικό Γραμματέα της ισχυρής τότε Οργάνωσης Δ. Γερμανίας και Δ. Βερολίνου. Σπούδασε νομικά και πολιτικές επιστήμες με γερμανική υποτροφία.\nΕργαζόταν ως σύμβουλος της Ομοσπονδίας Γερμανικών Συνδικάτων. Διευθυντής Εκπαιδευτικών Προγραμμάτων και δημοσιογράφος. Από την πρώτη στιγμή του στρατιωτικού πραξικοπήματος ηγήθηκε του αντιδικτατορικού αγώνα στο γερμανόφωνο χώρο. Στις 7 Σεπτεμβρίου 1967 η χούντα του αφαίρεσε την ιθαγένεια.\nΤο 1968 στήριξε αρχικά την πρωτοβουλία του Ανδρέα Παπανδρέου για την ίδρυση του ΠΑΚ, σύντομα όμως ήρθε σε σύγκρουση με κατεύθυνση τους ιδεολογικούς και πολιτικούς στόχους και τις πρακτικές του Α. Παπανδρέου και παραιτήθηκε από τη θέση του Γεν. Γραμματέα της Ε.Κ. και μαζί με την πλειοψηφία των κεντρώων ηγετικών στελεχών συγκρότησε την "Ομάδα Δημοκρατίας".\nΑπό το 1967 ως το 1974 εξέδιδε την πολιτική επιθεώρηση "Δημοκρατία", ήταν συντάκτης του ιστορικού εβδομαδιαίου "Δελτίου Τύπου" του Συνδικάτου της IG Metall και άλλων συνδικαλιστικών εντύπων.\nΤο 1968 ίδρυσε με τον Γ. Ανωμερίτη την αντιστασιακή οργάνωση "Ελληνικό Δημοκρατικό Κίνημα". Τον Οκτώβριο του 1969, το Στρατοδικείο Αθηνών τον επικήρυξε ως αρχηγό της Οργάνωσης.\nΑπό το 1970 συνεργάστηκε με τον Κωνσταντίνο Μητσοτάκη και αγωνίστηκε για την ένωση του πολιτικού κόσμου με στόχο Κυβέρνηση Εθνικής Ενότητας υπό τον Κωνσταντίνο Καραμανλή.\n"Ο Α. Τσίπρας άλλαξε τις βασικές παραδοχές της παγκόσμιας οικονομικής θεωρίας".\nΝΔ: Δεν πρόκειται να φοβηθούμε κανέναν - Πιο αποφασιστικά κατά της ανομίας\nΑνακοίνωση για τις επιθέσεις κατά γραφείων της.\nΝΔ προς ΣΥΡΙΖΑ για Novartis: Ρεβάνς ζητάει όποιος έχει ηττηθεί, εμείς ζητάμε μόνο την αλήθεια\n"Όσοι μόλυναν τη δημόσια ζωή με φαινόμενα 'Ρασπούτιν' ας μην προκαλούν την μνήμη των Ελλήνων. Είπαμε: Προχωράμε, αλλά δεν ξεχνάμε!", σημειώνει η ΝΔ.\nΝΔ: Θα θυμόμαστε πάντα με αγάπη και σεβασμό τον Δημήτρη Ρίζο\nΈβαλε και τη δίκη του ανεξίτηλη σφραγίδα στον έντυπο τύπο, αναφέρει σε ανακοίνωση της η Νέα Δημοκρατία.\nΝΔ: Επίθεση κατά της δημοκρατίας η επίθεση στα γραφεία στην Πεύκη\nΑς αντιληφθούν όλοι ότι τέτοιες επιθέσεις δεν μας πτοούν, αναφέρει η ανακοίνωση της ΝΔ.\nΑπό την επίθεση δεν σημειώθηκαν τραυματισμοί, ενώ "φως" στην υπόθεση αναμένεται να ρίξει η Ασφάλεια, η οποία ανέλαβε την υπόθεση.


Μεγιδό: Η πρώτη καταγεγραμμένη μάχη της Ιστορίας… τα άρματα σαρώνουν | History-point.gr\nnewsroom | 07/04/2019 21:18\nΗ μάχη της Μεγιδούς δόθηκε τον 15ο αι. π.Χ. και έχει το μοναδικό προνόμιο να είναι η πρώτη μάχη για την οποία υπάρχει ιστορική καταγραφεί. Στη Μεγιδό συγκρούστηκε ο αιγυπτιακός στρατός του Φαραώ Τούθμωσι Γ’ με μια στρατιά Χαναναίων υπό τον βασιλιά του Καντές.\nΕίναι επίσης η πρώτη μάχη στην οποία δίδεται αριθμός των απωλειών των αντιπάλων στρατών και καταγράφεται η πρώτη χρήση του σύνθετου τόξου. Σύμφωνα με τις αρχαίες αιγυπτιακές πηγές η μάχη δόθηκε στις 16 Απριλίου 1457 π.Χ. Άλλες πηγές την τοποθετούν το 1482 ή το 1479 π.Χ.\nΗ πρώτη αιγυπτιακή γραμμή άμυνας\nΟ Τούθμοσις Γ’ ήταν ο Φαραώ που οδήγησε την αρχαία Αίγυπτο στο απόγειο της εδαφικής της επέκτασης και ισχύος. Τα χανανιτικά βασίλεια στην σημερινή περιοχή του Ισραήλ, της Συρίας και του Λιβάνου, αποτελούσαν τη πρώτη γραμμή άμυνας της Αιγύπτου έναντι της ισχυρής αυτοκρατορίας των Χετταίων, λειτουργώντας ως υποτελή κράτη της Αιγύπτου.\nΟι Χαναναίοι όμως, ενθαρρυμένοι από τους Χετταίους και τους Μιτανούς, αποφάσισαν να επαναστατήσουν κατά των Αιγυπτίων επικυρίαρχων τους, έχοντας ως επικεφαλής τον βασιλιά της άριστα οχυρωμένης πόλης – κράτους του Καντές. Η Μεγιδό βρίσκεται στο βόρειο Ισραήλ και αποτελούσε στρατηγικό σημείο στην περιοχή, αποτελώντας και την προς νότο «ασπίδα» του βασιλιά του Καντές. Η Μεγιδό ήλεγχε την κύρια όδευση από την Αίγυπτο προς τη Μεσοποταμία.\nΟ Τούθμοσις εισβάλει\nΌταν έμαθε τα της εξέγερσης ο φαραώ κινήθηκε επικεφαλής μιας ισχυρής στρατιάς 10-20.000 ανδρών αποτελούμενη από πολεμικά άρματα και πεζικό προς τη Μεγιδό. Ο βασιλιάς του Καντές και ο ομόλογός του της Μεγιδούς, επίσης άρχισαν να συγκεντρώνουν τις δυνάμεις τους φτάνοντας να παρατάξουν τελικά 10-15.000 άνδρες. Πέραν των δικών τους ανδρών διέθεταν Σύρους, Αραμαίους και άλλους Χαναναίους.\nΗ αιγυπτιακή στρατιά μετά από πορεία 10 ημερών έφτασε στη φιλική Γάζα και κατόπιν συνέχισε προς Βορρά. Περνώντας το όρος Κάρμηλο οι Αιγύπτιοι πλησίασαν τελικά στη Μεγιδό. Υπήρχαν τρεις οδεύσεις που οδηγούσαν στην πόλη.\nΟι δύο ήταν σχετικά βατές. Μια όμως ήταν δύσβατη και επικίνδυνη. Παρά τις συμβουλές των στρατηγών του ο Τούθμοσις ακολούθησε τον δύσκολο δρόμο, λέγοντας στους στρατηγούς του πως αυτό ακριβώς δεν θα περίμενε ο εχθρός.\nΠράγματι ο βασιλιάς του Καντές είχε στείλει ισχυρά αποσπάσματα να φρουρούν τις εξόδους των δύο βατών διαβάσεων, αλλά όχι και της δύσβατης. Έτσι ο Τούθμοσις και οι άνδρες του όχι μόνο βρέθηκαν χωρίς πρόβλημα ενώπιον της Μεγιδούς, αλλά και ο στρατός του αντιπάλου του ήταν διασκορπισμένος.\nΜάχη και πολιορκία\nΟ Τούθμοσις δεν έχασε τη ευκαιρία και αφού στρατοπέδευσε έξω της πόλης, με το πρώτο φως της επομένης επιτέθηκε. Ο βασιλιάς του Καντές έχοντας υποστεί στρατηγικό αιφνιδιασμό δεν κατάφερε να συνέλθει. Αν και οι δυνάμεις του κατείχαν υψηλότερο έδαφος και είχαν, κατά συνέπεια, τακτικό πλεονέκτημα, εντούτοις δεν άντεξαν στην αιγυπτιακή κρούση.\nΣτη μάχη φαίνεται πως συμμετείχαν περί τα 1.000 άρματα και οι προαναφερθείσες δυνάμεις πεζικού ανά πλευρά. Ο Τούθμοσις οδήγησε την επίθεση προσωπικά κατά του εχθρικού κέντρου, αλλά παράλληλα είχε διατάξει τις δυνάμεις του να επιχειρήσουν να πλαγιοκοπήσουν την εχθρική παράταξη.\nΗ ορμή του Φαραώ και ο υπερκερωτικός ελιγμός απέδωσαν. Άλλωστε ο στρατός του βασιλιά του Καντές δεν ήταν ομοιογενείς, όπως ο αιγυπτιακός. Σύντομα επικράτησε πανικός καθώς τα αιγυπτιακά άρματα θέριζαν τους αντιπάλους.\nΟι Χαναναίοι το έβαλαν στα πόδια. Όσοι ήταν κοντά στην πόλη έτρεξαν να σωθούν εντός των τειχών κλείνοντας τις πύλες και αφήνοντας τους λοιπούς συναδέλφους τους να σφαγιαστούν από τους Αιγυπτίους. Ο βασιλιάς του Καντές και ο βασιλιάς της Μεγιδού πρόλαβαν και εισήλθαν στην πόλη. Ορισμένοι στρατιώτες σώθηκαν καθώς οι εντός της πόλης τους πετούσαν σχοινιά από τις επάλξεις μέσω των οποίων σκαρφάλωσαν στα τείχη.\nΧιλιάδες άλλοι όμως δεν τα κατάφεραν. Σύμφωνα με τα αιγυπτιακά αρχεία σκοτώθηκαν και αιχμαλωτίσθηκαν χιλιάδες εχθροί. Κατόπιν της νίκης του ο Τούθμοσις πολιόρκησε την ισχυρά οχυρωμένη πόλη. Χρειάστηκε πολιορκία επτά ολόκληρων μηνών για να υποχρεωθούν οι αμυνόμενοι σε παράδοση. Σύμφωνα με τα αιγυπτιακά αρχεία οι Χαναναίοι είχαν στη μάχη και την πολιορκία πάνω από 11.000 απώλειες.\nΕπίσης οι Αιγύπτιοι κυρίευσαν 924 εχθρικά άρματα και 200 πανοπλίες, χιλιάδες ιπποειδή, βοοειδή και πρόβατα. Και οι αιγυπτιακές απώλειες όμως ήταν σημαντικές – περίπου 5.000 νεκροί και τραυματίες.\nΑντίθετα με την πρακτική της εποχής, πολιτικά σκεπτόμενος ο Τούθμοσις, δεν κατέστρεψε την πόλη, ούτε σκότωσε τους κατοίκους. Με τον τρόπο αυτό και άλλες πόλεις παραδόθηκαν. Ωστόσο χρειάστηκαν και άλλες εκστρατείες για να εμπεδωθεί η αιγυπτιακή κυριαρχία.\nΑξίζει να σημειωθεί ότι από τη λέξη Μεγιδό, σύμφωνα με ορισμένους, προέρχεται και η βιβλική λέξη Αρμαγεδδών που σχετίζεται με την μεγάλη τελική μάχη των Εσχάτων Χρόνων.\nΟ Φαραώ Τούθμοσις Γ, όπως απεικονίζεται σε άγαλμα στο μουσείο του Λούξορ.\nTags: ΑΡΧΑΙΑ ΑΙΓΥΠΤΟΣ, ΒΑΣΙΛΙΑΣ ΚΑΝΤΕΣ, ΒΑΣΙΛΙΑΣ ΜΕΓΙΔΟΥ, ΜΑΧΗ ΜΕΓΙΔΟΥΣ, ΦΑΡΑΩ ΤΟΥΘΜΟΣΙΣ Γ, ΧΑΝΑΝΑΙΟΙ


Ο 82χρονος Ντίνος Χριστιανόπουλος στον Άρη Δημοκίδη " Είμαι ένα ζώο ευτυχισμένο!"\n— Στη φετινή Παγκόσμια Ημέρα Ποίησης έχετε την τιμητική σας.\nΘα σου πω, γιατί να μη σου πω; Ποιήματά μου μελοποιήθηκαν από οκτώ άτομα - οι πιο πολλοί δεν ήταν και τόσο σπουδαίοι. Τρεις, όμως, ήταν. Πρώτος ο Μάνος Χατζιδάκις, που μελοποίησε καμιά τριανταριά ποιήματά μου, δηλαδή μια ολόκληρη σοδειά. Επειδή τον σεβόμουν πάρα πολύ, δεν θέλησα να του πω ότι δεν μου άρεσαν οι μελοποιήσεις του, ήταν όμως πολύ εκλεπτυσμένες, εξαϋλωμένες θα έλεγα, με τη Φλέρυ Νταντωνάκη, με υψηλές δηλαδή προδιαγραφές. Δεν μου αρέσουν αυτά τα πράγματα. Τον άφησα όμως, δεν του είπα τίποτα, δεν επενέβην καθόλου, μετά πέθανε ο φουκαράς - τέλος πάντων. Ο δεύτερος ήταν ο Σταύρος Κουγιουμτζής, που δεν με ρώτησε καν κι απορώ γιατί τόση αυθάδεια απέναντί μου. Ο Κουγιουμτζής ήταν σεμνότατο πρόσωπο, δεν μπορείς να φανταστείς πόσο συμπαθητικός - πάντως, δεν με ρώτησε. Δεν είχε και πολλή επιτυχία, είχε περάσει η εποχή του «Να 'τανε το '21» και η μουσική του δεν τραβούσε...\nΤελευταία τροποποίηση στις Σάββατο, 23 Μαρτίου 2019 10:27\nΠερισσότερα σε αυτή την κατηγορία: « Μαρία Ευθυμίου: «Ο απόφοιτος δημοτικού πριν 40 χρόνια ήξερε περισσότερα από τους αποφοίτους λυκείου σήμερα»\tΑνάργυρος Μαριόλης, διευθυντής του Κέντρου Υγείας της Αρεόπολης, γιατρός της χρονιάς στην Ευρώπη για το 2019 »


Ηλεκτρικός Διάδρομος Γυμναστικής TFK 450 Everfit | Fitness Sport\nΑρχική σελίδα\tΜικροόργανα & Αξεσουάρ\tΠροϊόντα Stock\tΗλεκτρικός Διάδρομος Γυμναστικής TFK 450 Everfit\nΟ ηλεκτρικός διάδρομος γυμναστικής Everfit 450 είναι ο ιδανικός διάδρομος γυμναστικής τόσο για αρχάριους όσο και για προχωρημένους χρήστες.\nΟ σχεδιασμός του με προσεγμένες λεπτομέρειες και πολλές ευκολίες στη χρήση συνδυάζεται άψογα με τη στιβαρή κατασκευή και τα εξαιρετικά υλικά κατασκευής.\nΟ διάδρομος γυμναστικής Everfit 450 έχει στις χειρολαβές ενσωματωμένους αισθητήρες παλάμης για τη μέτρηση των καρδιακών παλμών και διακόπτες για την ρύθμιση της ταχύτητας και κλίσης για να μην διακόπτετε την ροή της προπόνησης σας.\nΚωδικός προϊόντος: K04-432-195\nΙσχύς μοτέρ DC:Continuous 2,00 hp / peak 3,00 hp.\nΕλάχιστη/Μέγιστη ταχύτητα:1-16 km/h, ανά 0,1 km/h.\nΚλίση:Ηλεκτρική έως 15%, σε 15 επίπεδα.\nΠάχος ιμάντα:0,16 cm.\nΠρογράμματα:1 manual, 12 προκαθορισμένα, 3 στόχου.\nΑντικραδασμικό σύστημα:Soft Tech Air Cushion system με 4 ελαστομερή.\nΟθόνη:LCD 11,5×6,5cm με οπίσθιο μπλε φωτισμό.\nΠλήκτρα ελέγχου ταχύτητας & κλίσης.\nΠλήκτρα άμεσης επιλογής ταχύτητας:3-6-9-12 Km/h.\nΠλήκτρα άμεσης επιλογής κλίσης:3-6-9-12 %.\nΕνδείξεις:ταχύτητα, κλίση, καρδιακοί παλμοί, απόσταση, χρόνος, κατανάλωση θερμίδων, πρόγραμμα λειτουργίας.\nΣτήριγμα για smartphone/tablet (η συσκευή smartphone/tablet δεν περιλαμβάνεται).\nΕπιφάνεια τρεξίματος (Π/Μ):45x133cm.\nΔιάμετρος ράουλων:ø42 mm (εμπρός), ø42 mm (πίσω).\nΔιαστάσεις όταν στηθεί:163,5x74x135,5cm.


ΠΑΟΚ-Τενερίφη 77-85: Ο Άιβερσον τον έστειλε στην τέταρτη θέση! - Onsports.gr\nOnsports team\t05 Φεβρουαρίου 2019, 23:31\nΜΠΑΣΚΕΤ / ΠΑΟΚ\t/ Τενερίφη\nΠΑΟΚ-Τενερίφη 77-85: Ο Άιβερσον τον έστειλε στην τέταρτη θέση!\nΤο συγκεκριμένο αποτέλεσμα σε συνδυασμό με τη νίκη της Ναντέρ στην έδρα της Χολόν έστειλε την ομάδα της Θεσσαλονίκης στην τέταρτη θέση του ομίλου, κάτι που σημαίνει ότι θα αντιμετωπίσει μια από τις τρεις ομάδες που θα τερματίσουν στην κορυφή των άλλων ομίλων. Δεν αποκλείεται δηλαδή να έχουμε ελληνικό εμφύλιο...\nΟι παίκτες του Ηλιά Παπαθεοδώρου βρέθηκαν να κυνηγούν στη μεγάλη διάρκεια του αγώνα, πληρώνοντας τα χαμένα ριμπάουντ και το γεγονός ότι έστελναν τους αντιπάλους τους νωρίς στη γραμμή των βολών.\nΤη μεγαλύτερη «ζημιά» την έκανε ο Κόλτον Άιβερσον, ο οποίος σημείωσε 21 πόντους με 8/11 δίποντα σε 19 λεπτά κι έχασε για ένα ριμπάουντ (9) το νταμπλ νταμπλ. Με πρωτοστάτη τον Αμερικανό ψηλό, η ισπανική ομάδα βρέθηκε να προηγείται με 50-40 στο 25’ αλλά ο ΠΑΟΚ επέστρεψε…\nΜε πρωταγωνιστές του Χάτσερ και Χρυσικόπουλο, η ελληνική ομάδα έκανε την ανατροπή και στο ξεκίνημα της τέταρτης περιόδου προηγήθηκε με 64-61 στο 33’! Σε εκείνο το σημείο, όμως, ο Αμερικανός γκαρντ χρεώθηκε με αντιαθλητικό κι ο πάγκος του ΠΑΟΚ δέχθηκε τεχνική ποινή. Το μυαλό των γηπεδούχων «χάλασε» κι η Τενερίφη έστειλε ξανά τη διαφορά στο +10 (79-69 στο 38’).\nΟ ΠΑΟΚ έκανε την ύστατη προσπάθεια για το come back αλλά τα καλάθια του Άιβερσον «καθάρισαν» την υπόθεση νίκη για την Τενερίφη, η οποία κατέλαβε την πρώτη θέση του ομίλου.\n5 λεπτά πριν Άρης: Ατομικό πρόγραμμα ο Σταμάτης\n9 λεπτά πριν VIDEO - Το θαυμάσιο πρόγραμμα του Λευτέρη Πετρούνια, που τον καθιστά φαβορί για το χρυσό\n17 λεπτά πριν ESL: Θα αξιώσουν ρήτρες απ’ τις ομάδες που αποχώρησαν! (Photos)\n20 λεπτά πριν Ζενίτ: Αγωνία για τον Γκουντάιτις


Κριτική στη ΝΔ, για την διαγραφή του ευρωβουλευτή της Θ.Σκυλακάκη π,άσκησε ο κυβερνητικός εκπρόσωπος Γιώργος Πεταλωτής.«Κάθε φωνή που υπάρχει διαφορετική -όπως του κ. Σκυλακάκη που μίλησε σήμερα για αυτοπυροβολισμό για όποιον ανακόπτει την προσπάθεια που γίνεται με το Μνημόνιο - ανακόπτεται, απ ό,τι φαίνεται, με τον κατάλληλο τρόπο για τη ΝΔ», είπε μεταξύ άλλων ο κ. Πεταλωτής.Προφανώς και για μια ακόμα φορά ο κ. Εκπρόσωπος ξέχασε πως δεν μιλάνε για σχοινί στο σπίτι του κρεμασμένου.Τον Δημαρά, τον Μητρόπουλο, την Σακοράφα, τον Οικονόμου και τους άλλους ποιός τους διέγραψε; Μήπως τον λένε Παπανδρέου;Κύκλοι της ΝΔ αναφερόμενοι στις δηλώσεις του κυβερνητικού εκπροσώπου Γιώργου Πεταλωτή για τη διαγραφή του Θ. Σκυλακάκη, τόνιζαν ότι:“Το ΠΑΣΟΚ προσφέρει πλήρη πολιτική στήριξη στα εξαπτέρυγά του”.-Κατά τα άλλα ο Θ.Σκυλακάκης μετά τη διαγραφή του επέμεινε στις θέσεις του, σε δηλώσεις του στο ραδιοφωνικό σταθμό ΑΝΤ1. «Οι Βουλευτές και οι Ευρωβουλευτές έχουν το δικαίωμα να λένε αυτά που πιστεύουν. Ποτέ δεν κρύφτηκα, ούτε πρόκειται να κρυφτώ. Από τον περασμένο Μάιο είχα εκφράσεις τις θέσεις μου για το μνημόνιο...”Προφανώς κι αυτός έχει μικρή μνήμη. Από τότε που ο Σαμαράς είπε το ΟΧΙ στο Μνημόνιο μεσολάβησαν αλλεπάλληλες συνεδριάσεις της κοινοβουλευτικής ομάδας και άλλων οργάνων. Σε κανένα από αυτά δεν είπε αυτά που είπε σήμερα. Αποδεικνύεται δηλαδή οτι η σημερινή εκδήλωση διαφωνίας ήταν προσχεδιασμένη να γίνει μετά την παρουσία του Σαμαρά στην ΔΕΘ ΔΙΑΒΑΣΤΕ ΑΚΟΜΑ\nΦάκτορ άσχετο Η κυρία Μπακογιάννη έχει κάνει επίσημη δήλωση στήριξης στον Κακλαμάνη ή θα υποστηρίξει Καμίνη όπως Μπουτάρη και θα γελάσει κάθε πικραμένος.\nΕχω την εξής απορίαΟι μισθοί των ευρωβουλευτών μας, ειχαν τις ανάλογες μειώσεις οπως ολων των άλλων εργαζομένων στην χώρα μας;Γιατί αν δεν είχαν πώς γινεται κάποιος που δεν είχε την παραμικρη επίπτωση απο τα μετρα του μνημονιου να εκφραζεται γιαυτο\nΓΙΑΝΝΗΣ @ ΜΙΧΑΛΗΣ ΦΟΥΣΤΕΡΗΣ\nΑΡΚΑΣ @ ΓΙΑΝΝΗΣ\nmitsosms @ ΜΙΧΑΛΗΣ ΦΟΥΣΤΕΡΗΣ\nΓΙΑΝΝΗΣ @ hellastt\ntheod @ Σωτήρης Παπαδημητρίου\nΘορυβημένος...βγήκε ο διαγραφής στο μενγκα!Αλαντάλα έλεγε, όταν ο Πρετεντέρης τον ρώτησε το εύλογο...γιατί δεν είχε παραιτηθεί νωρίτερα αφού διαφωνούσε!Την έδρα-δώρο του Καραμανλή στη Ντόρα- πότε θα την επιστρέψει;;;;\nΌσο μιλά μεγαλώνει η μύτη του.Προτείνω να του παίρνουν συνέντευξη προφίλ οι δημοσιογράφοι.\nΕγώ προτείνω να αλλάξει ονοματεπώνυμο.Σιρανό ντε Σκυλακάκ είναι το καταλληλότερο.\nΑφού ο άνθρωπος ζοριζόταν (και φαινόταν).Κανονικά θα έπρεπε να είχε διαγραφεί από την αρχή (λόγω φάτσας).Λευτεριά στο Σκυλακάκη!\nΝα φευγε και αυτος...Δεν χρειαζομαστε αλλους ανταρτες...\nΚαλά έκανε ο Σαμαράς και διέγρσψε το Σκυλακάκη. Δεν μπορεί μέσα σε ένα κόμμα να υπάρχουν δύο και τρεις φωνές διαφορετικές για μείζονα ζητήματα. Το ΠΑΣΟΚ της διαφθοράς και της σήψης...που μεθόδευσε και με σύμμαχους τα πράσινα ΜΜΕ δημιούργησε το δήθεν σκάνδαλο του Βατοπαιδίου...τώρα εκθειάζει τη στάση Σκυλακάκη. Ψάχνει σύμμαχους παντού και αναζητεί νέες συμμαχίες τώρα που όλο αυτό που δημίουργησε αρχίζει να καταρέει. Εξαπτέρυγα όπως ο Σκυλακάκης στηρίζουν εμέσσως τη παράνομη κυβέρνηση που εξαπάτησε το λαό με τα δήθεν σκάνδαλα της ΝΔ. Η τελευταία δικαιωμένη πρέπει να ατενίσει με περισσότερη αισιοδοξία το μέλλον. Η εποχή της ητοπάθειας πρέπει να περάσει ανεπιστρεπτί, εφόσον αυτή προήλθε από τη πρωτοφανή προπαγάνδα των ΜΜΕ η οποία εξυπηρετούσε τα σχέδια του ΠΑΣΟΚ να επανέλθει ξανά στην εξουσία. Ο Σκυλακάκης και αρκετοί άλλοι αυτό ουσιαστικά κάνουν....δίνουν χρόνο σε ένα κόμμα που εξαπάτησε το εκλογικό σώμα εις βάρος της παράταξης που τους ανέδειξε. Καλά έκανε λοιπόν ο Σαμαράς και τον διέγραψε, οπότε τώρα θα μπορεί άφοβα να εξυμνεί την προδοσία της πράσινης κυβέρνησης που υπέγραψε το μνημόνιο της οικονομικής υποδούλωσης.


Στον Έβρο συνελήφθη αλλοδαπός διωκόμενος με Ερυθρά Αγγελία Διεθνών Αναζητήσεων της Interpol | Όμορφη Πόλη\nΑρχική » Στον Έβρο συνελήφθη αλλοδαπός διωκόμενος με Ερυθρά Αγγελία Διεθνών Αναζητήσεων της Interpol\nΣτον Έβρο συνελήφθη αλλοδαπός διωκόμενος με Ερυθρά Αγγελία Διεθνών Αναζητήσεων της Interpol\nΥποβλήθηκε από tarnaout στις Σάβ, 2021-05-08 22:44.\nΣυνελήφθη την Παρασκευή 7 Μαΐου 2021 το μεσημέρι, στον Έβρο, από αστυνομικούς της Υποδιεύθυνσης Ασφαλείας Ορεστιάδας ένας αλλοδαπός, ο οποίος διώκεται με Ερυθρά Αγγελία Διεθνών Αναζητήσεων της Interpol Τουρκίας, για εμπόριο ναρκωτικών.\nΟ δράστης είχε συλληφθεί αρχικά την 23 Απριλίου 2021 για παράνομη είσοδο στη χώρα, ενώ από την ενδελεχή αστυνομική έρευνα που ακολούθησε, προέκυψε ότι εκκρεμεί σε βάρος του Ερυθρά Αγγελία της Interpol.\nΟι αγγελίες της Ιντερπόλ αποτελούν διεθνή αιτήματα συνεργασίας ή σήματα που επιτρέπουν στις αστυνομίες των χωρών μελών της Ιντερπόλ να ανταλλάσσουν πληροφορίες περί εγκλημάτων.\nΣτην περίπτωση των ερυθρών αγγελιών, πρόκειται για πρόσωπα που καταζητούνται από εθνικά δικαστήρια για ποινική δίωξη ή για εκτέλεση ποινής βάσει εντάλματος σύλληψης ή δικαστικής απόφασης.\nΟ ρόλος της Ιντερπόλ είναι να συντρέχει τις εθνικές αστυνομικές δυνάμεις στην ταυτοποίηση και τον εντοπισμό των προσώπων αυτών με σκοπό τη σύλληψη και έκδοσή τους ή παρόμοια σύννομη πράξη.\nΟι ερυθρές αγγελίες δεν αποτελούν διεθνή εντάλματα σύλληψης.\nΗ Ιντερπόλ δεν μπορεί να εξαναγκάσει καμία χώρα μέλος να συλλάβει κάποιο πρόσωπο που αναζητείται μέσω ερυθράς αγγελίας.\nΚάθε χώρα μέλος αποφασίζει τη νομική ισχύ που θα προσδώσει σε μια ερυθρά αγγελία εντός των συνόρων της.


ΨΥΧΟΛΟΓΙΑ, ΨΥΧΑΝΑΠΤΥΞΗ, ΠΟΙΟΤΗΤΑ ΖΩΗΣ: Ιουνίου 2011\nΗ αναγκαιότητα του νέου συντάγματος και η θέσπισή του χωρίς βίαιη επανάσταση (ή όπως οι Ισλανδοί και οι Αιγύπτιοι)\n/ του Απόλλωνα Μπαζάντε Απρίλιος 09 2011\nΚατάρριψη των στερεότυπων που επικρατούν γύρω από την Ελλάδα στην Ευρώπη επιχειρεί η Wall Street Journal. Οι πέντε μύθοι και γιατί δεν πρέπει να τους πιστεύουμε\nΑναφέρεται ουσιαστικά σε πέντε "μύθους" που έχουν επικρατήσει στην Ευρώπη για το πώς οδηγηθήκαμε σε αυτή την κατάσταση, αλλά και για τα βήματα που πρέπει να ακολουθήσουμε από εδώ και στο εξής.\nΗ αδρανοποίηση της εφηβικής ορμής\nΗ εφηβική ηλικία, ως γνωστόν, είναι η περίοδος κατά την οποία ο άνθρωπος ολοκληρώνει τη σωματική του ανάπτυξη, ωριμάζει σεξουαλικά και απομακρύνεται από την οικογένεια του αναζητώντας νέες σχέσεις, ομάδες, αξίες και ήθη στην κοινωνία.\nΠαρουσιάζει έντονες διακυμάνσεις της ψυχικής ισορροπίας του/της εφήβου και της οικογένειας από την απομόνωση, την αρμονία, την ηρεμία έως την σφοδρή σύγκρουση. Είναι κατ’ ουσία το τελευταίο τεστ της σχέσης εφήβου και πατρικής οικογένειας, από την οποία και οι δύο πλευρές θα συνάγουν πλούσια συμπεράσματα, και το αποτέλεσμα αυτής της κατάστασης θα καθορίσει τη μελλοντική σχέση του ενήλικα με την οικογένεια που μεγάλωσε. Στην εφηβική περίοδο είναι που αυτή η σχέση μπορεί να ενδυναμωθεί, να αδυνατίσει ή να διακοπεί πλήρως, όπως π.χ. στις περιπτώσεις που ένας πατέρας διώχνει από το σπίτι τον ομοφυλόφιλο γιό του.\nΑπό την άλλη, είναι η περίοδος όπου ο μικρομέγαλος έφηβος, όντας δυνατός – αδύναμος πια, επιχειρεί να δοκιμάσει τις δυνάμεις και την επιρροή του στην ευρύτερη κοινωνία. Οι επιτυχίες του τον γεμίζουν αυτοπεποίθηση, αλλά συνήθως οι αποτυχίες του είναι περισσότερες, και είναι πολύ σημαντική η πρότερη εμπειρία του πάνω στη διαχείριση της αποτυχίας για το πώς τελικά θα τις διαχειριστεί. Το σύνηθες παράπονο των εφήβων στους γονείς τους, μετά από μια αποτυχία, είναι η φράση «…δεν με καταλαβαίνεις». Και πώς άλλωστε θα μπορούσαν οι γονείς να τους καταλάβουν, όταν για τους εφήβους τα πάντα φαίνονται τεράστια, η παραμικρή ατυχία π.χ. στο συναισθηματικό πεδίο, στη διεκδίκηση σεβασμού στην ομάδα ή στο σχολείο έχει γι’ αυτούς υπερβολική σημασία!\nΦυσικά, τα ανωτέρω στοιχεία της εφηβείας είναι γνωστά, και οι περισσότεροι γονείς και εκπαιδευτικοί τα αναγνωρίζουν, τα κατανοούν και σε ένα βαθμό τα χειρίζονται ορθά. Η κοινωνική εμπειρία αιώνες τώρα έχει δημιουργήσει θεσμούς, κανόνες, και χρήσιμους οδηγούς για το πώς να ξεπέρνιονται τα προβλήματα αυτής της φάσης ζωής, πώς να οπλίζονται με υπομονή οι μεγαλύτεροι και να ελέγχουν τις ενορμήσεις τους οι μικρότεροι, και πώς να οδηγείται σε χρήσιμα κανάλια η επαναστατικότητα της εφηβικής ηλικίας.\nΑυτό που έχει αλλάξει, ωστόσο, άρδην τα πράγματα, που αιώνες τώρα έβρισκαν λύσεις στο να γίνονται διαχειρίσιμα, και μετατρέπει την εφηβική ηλικία και τις ιδιαιτερότητες της σε εφιάλτη, είναι το γενικότερο κοινωνικο – οικονομικό σύστημα. Το καπιταλιστικό μονεταριστικό σύστημα που έχει κυριαρχήσει κυρίως από την πτώση του Τείχους του Βερολίνου και μετά, η κυριαρχία των αγορών και του μάρκετινγκ, και η καθιέρωση του χρήματος ως τη μόνη αναγνωρίσιμη αξία στο σύγχρονο κόσμο, έχει μετατρέψει τα παλιά συστήματα τιθάσευσης και οδηγητικής των εφήβων σε αναποτελεσματικά. Οι σύγχρονοι έφηβοι ζώντας σε κόσμο που μόνο το χρήμα μετράει, αμφισβητούν εντελώς και ανεξέλεγκτα τις όποιες επιρροές ανθρώπων που ενδιαφέρονται γι’ αυτούς (γονείς, συγγενείς, εκπαιδευτικούς, γειτονιά), και προσπαθούν να ενσωματωθούν στην κοινωνία, κάτι που είναι απόλυτα φυσιολογικό, παρά τη διεστραμμένη κατεύθυνση αυτής προς τη δημιουργία ενός κόσμου με ελάχιστους πλούσιους και δισεκατομμύρια φτωχούς, όπου όλα, ακόμη και ο αέρας θα πωλούνται, το περιβάλλον θα είναι κατεστραμμένο, και η ευτυχία θα νοείται μόνο με τη σπατάλη χρημάτων και την αγορά προϊόντων και υπηρεσιών. Το μάρκετινγκ δρώντας με παντοδύναμο και τον πιο ύπουλο και υποσυνείδητο τρόπο, φροντίζει να εξανεμίζει τις όποιες καλές κοινωνικές επιρροές, και η πρόσθετη ανάγκη των εφήβων να ενταχθούν σε ομάδα τους παραδίδει στην πλάνη του εικονικού παραδείσου όπως προβάλλεται από τη σύγχρονη αγορά. Γονείς και εκπαιδευτικοί αναζητούν ματαίως τη λύση για την οδηγητική των εφήβων τους, και συνήθως το παιχνίδι μοιάζει χαμένο. Το σύγχρονο μονεταριστικό σύστημα, ως νέα θρησκεία, φροντίζει να προσηλυτίζει τους εφήβους, να αδρανοποιεί την εφηβική τους ορμή και επαναστατικότητα, και να επιχειρεί να τους μετατρέψει σε σύγχρονους σκλάβους, όπου το μόνο μέλημα τους θα είναι να εργάζονται και να καταναλώνουν διαρκώς.\nΗ αδρανοποίηση της εφηβικής ορμής, στο σύγχρονο κόσμο, μπορεί να επιτευχθεί με πολλούς τρόπους όπως:\nΑ) Την ασταμάτητη ενασχόληση με βιντεοπαιχνίδια.\nΑρχικά τα σύγχρονα βιντεοπαιχνίδια κατασκευάστηκαν από τη NASA για την εκπαίδευση των Αμερικάνων στρατιωτικών σε προσομοίωση μάχης. Μάλιστα ήταν τόσο επιτυχημένα που η πραγματική μάχη δεν διέφερε πολύ, ειδικά σε πιλότους ή χειριστές τανκ. Αργότερα, δοκιμάστηκε το να γίνει αυτή η τεχνογνωσία εμπορεύσιμη σε όλο τον κόσμο. Δημιουργήθηκαν παραλλαγές των πολεμικών σεναρίων π.χ. το σενάριο όπου ο οδηγός «πατάει» πεζούς στο δρόμο και κερδίζει πόντους, η ο χειριστής είναι ο στρατηγός που παρατάσσει κατά βούληση τα στρατεύματα του απέναντι σε εχθρικό στρατό και προσπαθεί να τον νικήσει. Η μεγάλη επιτυχία των συγκεκριμένων παιχνιδιών οδήγησε τους κατασκευαστές στο να τα επανασχεδιάσουν ώστε να μπορούν να παίζουν πολλοί παίχτες σε ένα δίκτυο υπολογιστών ή στο διαδίκτυο. Το αποτέλεσμα είναι πολλοί έφηβοι να περνούν ατέλειωτες ώρες σε καταστήματα που προσφέρουν δίκτυα υπολογιστών (ίντερνετ καφέ) ή στο διαδίκτυο, ξενυχτώντας πολλές φορές και απαιτώντας από τους γονείς τους να τους αφήσουν να παίξουν όλο το βράδυ με τους φίλους τους που οι χρεώσεις είναι μικρότερες.\nΗ μανία των βιντεοπαιχνιδιών έχει εξαπλωθεί παντού και απορροφά πολύτιμο χρόνο των εφήβων που θα μπορούσε να χρησιμοποιηθεί σε μελέτη, άθληση ή ψυχαγωγία. Εκτός αυτού επιβραβεύει και ενισχύει βίαιες και διαστροφικές συμπεριφορές.\nΒ) Η εμπορευματοποίηση του έρωτα.\nΤην περίοδο που γονείς και εκπαιδευτικοί προσπαθούν να τιθασεύσουν την ερωτική ορμή και συμπεριφορά των εφήβων, το επικοινωνιακό περιβάλλον πλημμυρίζεται από εικόνες και προτροπές εύκολου σεξ. Η βιομηχανία της παραγωγής και διακίνησης πορνογραφικού υλικού έχει καταφέρει να προβάλλει τα προϊόντα της σε κάθε τηλεοπτικό κανάλι, περιοδικό, εφημερίδα ή ιστοσελίδα στο διαδίκτυο. Το σεξ παρουσιάζεται ως προϊόν, δηλαδή επιλέγεται το ή τα μοντέλα (όλων των ηλικιών και φύλων), ο τρόπος (εικονικό, τηλεφωνικό, δορυφορικό), και η διαδικασία πληρωμής. Επίσης μπορεί να επιλεγούν υπηρεσίες διακίνησης ιεροδούλων στο σπίτι ή υπηρεσίες συνοδείας. Σε κάθε περίπτωση η συνεχής έκθεση των εφήβων στο σεξ, παρουσιάζει την αποθέωση της ένωσης δύο ανθρώπων ως προϊόν, δηλαδή κάτι εύκολο, που επιλέγει κανείς μέσα από ένα μενού παραλλαγών και δεν συνοδεύεται από συναισθήματα ή ηθικές αναστολές για τις ψυχικές επιπτώσεις στο ίδιο άτομο ή στο σεξουαλικό παρτενέρ του.\nΈτσι, την περίοδο που γονείς και εκπαιδευτικοί επιχειρούν να μιλήσουν στους εφήβους για το σεξ, αυτοί έχουν ήδη δει, μάθει, ή συμμετάσχει σε ανάλογες δραστηριότητες με φίλους, συμμαθητές ή επαγγελματίες του είδους. Τρανή απόδειξη τα βίντεο που κυκλοφορούν μετά τις πενταήμερες εκδρομές όπου έφηβοι επιδίδονται σε σεξουαλικές πράξεις παρουσία κάμερας, τα οποία βίντεο κυκλοφορούν έπειτα σε όλη τη χώρα. Και φυσικά εκτός από τις συναισθηματικές ή ηθικές επιπλοκές που αυτές οι συμπεριφορές έχουν σε τόσο μικρές ηλικίες, το κυριότερο πρόβλημα έγκειται στο ότι σπανίως οι έφηβοι χρησιμοποιούν προφυλακτικό, με αποτέλεσμα ανεπιθύμητες εγκυμοσύνες και μολύνσεις. Σε όλη αυτήν την κατάσταση οι έφηβοι νιώθουν μόνοι τους, τη στιγμή που η κοινωνία κρύβει το θέμα «κάτω από το χαλί» και υποκρίνεται ότι δεν υπάρχει.\nΓ) Η έκθεση στη βία\nΣύμφωνα με στατιστικές ένας μέσος έφηβος έχει εκτεθεί στα 16 του σε πάνω από 20.000 σκηνές βίας. Το δεδομένο αυτό μετατρέπει την ήδη από τη φύση της ταραχώδη εφηβική ηλικία σε ένα κόσμο κυριαρχίας, βίας και φόβου. Συχνά γονείς, εκπαιδευτικοί και ψυχολόγοι αντιμετωπίζουν σύνθετα φαινόμενα βίαιης συμπεριφοράς, ψυχολογικών τραυμάτων και άρνησης των εφήβων να βγουν εκτός σπιτιού ή να πάνε στο σχολείο. Αποκορύφωμα της συνεχούς έκθεσης στη βία τα περιστατικά μαζικών φόνων με όπλο σε σχολεία από εφήβους στις Η.Π.Α. και άλλες «αναπτυγμένες» χώρες.\nΔ) Ο καταναγκασμός της μόδας.\nΗ επαναστατικότητα της εφηβείας, από το να επιδιώκει ιδιαιτερότητα στο ντύσιμο και την εικόνα, λόγω του ισχυρού μάρκετινγκ μετατράπηκε σε θύμα της ίδιας της μόδας. Αντί να αμφισβητεί το κατεστημένο του λεγόμενου κώδικα ντυσίματος, όπως θα ήταν φυσικό, υποτάσσεται στις οδηγίες της αγοράς. Προκειμένου να ενσωματωθεί στις ομάδες των συνομηλίκων, ακολουθεί τις προσταγές της μόδας, πολλές φορές με καταναγκασμό, και πιέζοντας τους γονείς να του/ της αγοράζουν συνεχώς ακριβά ρούχα ώστε να μην «πέσει στα μάτια» των συμμαθητών!\nΗ βιομηχανία ρούχων έχοντας «πιάσει» την τάση των εφήβων για κάτι το διαφορετικό, προβάλλει και πουλά τα πιο απίθανα σχέδια. Ίσως το πιο χαρακτηριστικό παράδειγμα αυτής της τάσης είναι η πώληση κυριολεκτικά σκισμένων ρούχων σε πανάκριβη τιμή, τη στιγμή που τα περισσότερα ρούχα πετιούνται με την αλλαγή της σαιζόν.\n- Η συμμετοχή σε ακραίες ομάδες\nΗ φυσική τάση των εφήβων να αναζητούν δύναμη και προστασία εκτός της οικογένειας, τους ωθεί να αναζητούν την ενσωμάτωση τους σε ομάδες. Λόγω της ευάλωτης ηλικιακής φάσης που περνούν και τη συνεπαγόμενη κρίση σε συναισθηματικό, αξιακό και ηθικό επίπεδο, πολλοί έφηβοι, στο σύγχρονο περιβάλλον των πόλεων, προσχωρούν σε ακραίες ομάδες. Με αυτόν τον τρόπο αποκτούν δύναμη, αυτοπεποίθηση, ταυτότητα και μπορούν να αντιδράσουν στην κοινωνία που δεν ενδιαφέρεται γι’ αυτούς ή δεν τους καταλαβαίνει.\nΜερικές χαρακτηριστικές ομάδες είναι οι συμμορίες, οι χούλιγκανς, αντιεξουσιαστές (συνήθως χωρίς ιδιαίτερο ιδεολογικό προσανατολισμό), ακραία πολιτικά κόμματα (δεξιού ή αριστερού χώρου), παραθρησκευτικές οργανώσεις (θρησκείες, μαύρη μαγεία κ.λπ.). Συχνό αποτέλεσμα είναι να απομακρύνονται με αυτόν τον τρόπο από δραστηριότητες που θα συνέβαλαν στην πρόοδο τους και αντ’ αυτού να δρουν με τρόπους που θέτουν σε κίνδυνο την σωματική τους ακεραιότητα και αυξάνουν την πιθανότητα εμπλοκής σε παράνομες δραστηριότητες. Ένας επιπλέον κίνδυνος είναι ο εγκλωβισμός σε στείρες σκέψεις, ιδεολογίες και δόγματα, την εποχή που θα έπρεπε να «ανοίξει» το μυαλό τους σε επαναστατικές ιδέες και οράματα.\n- Τα επικίνδυνα σπορ.\nΚάτι πολύ κοινό στα βίντεο κλιπς του MTV είναι έφηβοι να επιχειρούν επικίνδυνες φιγούρες με σανίδα του σερφ, ακροβατικές χορευτικές φιγούρες και πήδημα από γέφυρες εκατοντάδων μέτρων με υποστήριξη ελαστικών σχοινιών. Οι συγκεκριμένες πρακτικές που εκτός των βίντεο κλιπς εμφανίζονται και σε αμερικάνικες νεανικές ταινίες έχουν εξαπλωθεί σε όλο τον κόσμο, τόσο που πολλοί δήμαρχοι στα δημόσια πάρκα προβλέπουν πια χώρους για σέρφινγκ ή ακροβατικά με ποδήλατο.\nΑυτό που δε λέγεται και δεν συζητιέται είναι η επίπτωση αυτών των ακροβατικών σε στραμπουλήγματα, κακώσεις, και σοβαρές αναπηρίες. Αντ’ αυτού θα έπρεπε, σε κάθε τέτοιο πάρκο – χώρο για σερφ να προβλέπεται η ταυτόχρονη παρουσία ειδικού γυμναστή για την ασφαλή καθοδήγηση των νέων στα ακροβατικά τους.\n- Το ντοπάρισμα.\nΗ χρήση τονωτικών ουσιών με βάση την τεστοστερόνη για καλύτερες επιδόσεις στον αθλητισμό ή μεγαλύτερη απόλαυση στη διασκέδαση είναι γνωστή. Παραβλέπονται, ωστόσο, οι σοβαρές της συνέπειες στους οργανισμούς και τους ψυχισμούς των νέων ανθρώπων, συνέπειες που μπορεί να φτάσουν ως και το θάνατο. Δυστυχώς αυτή η αγορά των ουσιών ντόπινγκ είναι ακόμη ανεξέλεγκτη.\n- Είμαι «κουλ».\nΜία άλλη προτροπή της σύγχρονης καπιταλιστικής κοινωνίας είναι το να είναι κανείς «κουλ», δηλαδή να απολαμβάνει τη ζωή χωρίς να ανησυχεί. Αποθέωση αυτού η συνήθεια να ξημεροβραδιάζεται κάποιος σε καφετέρια. Αδίκως ενοχλούνται και πιέζουν γονείς και εκπαιδευτικοί: για τους έφηβους το να είναι «κουλ» είναι «μαστ».\nΗ κουλ στάση ζωής βολεύει καταπληκτικά το μονεταριστικό σύστημα, δεδομένου ότι αδρανοποιούνται όλες οι αντιδράσεις για την σαθρή πολιτική κατάσταση, τη φτώχεια στο κόσμο, τη μόλυνση του περιβάλλοντος, τους πολέμους στον πλανήτη κ.ο.κ.\n- Η επιφανειακή και καταναγκαστική «εκπαίδευση».\nΗ εκπαίδευση στο σύγχρονο μονεταριστικό σύστημα είναι στραμμένη στην παροχή πληροφοριών και επιφανειακής γνώσης, αντί της γενικότερης καλλιέργειας σκέψης, χαρακτήρα και ήθους. Τα σχολικά εγχειρίδια συνεχώς αλλάζουν, χωρίς ωστόσο να αλλάζει και ο γενικότερος πυρήνας του συστήματος που είναι προσανατολισμένος στην αγορά και στο χρήμα. Οι έφηβοι δεν κατανοούν γιατί πρέπει να θυσιάσουν τόσο χρόνο και κόπο για ένα πτυχίο που θα τους καταστήσει μελλοντικούς ανέργους. Οι εκπαιδευτικοί δεν πείθουν, στο σύγχρονο κόσμο, με τις παλιές αξίες που αυτοί γαλουχήθηκαν, και το όλο σύστημα μοιάζει αποδιοργανωμένο. Οι γονείς πιέζουν για επιδόσεις, τη στιγμή που ο ανταγωνισμός αυξάνει χρόνο με το χρόνο. Για μία ελπίδα θέσης απαιτούνται δεξιότητες όπως άριστη γνώση ξένων γλωσσών, πτυχίο Πανεπιστημίου και μεταπτυχιακά, χρήση ηλεκτρονικών υπολογιστών και προϋπηρεσία έστω και απλήρωτη, και όλα αυτά με απολαβές πενιχρές. Είναι επόμενο ότι το «όλο πακέτο» είναι εντελώς απωθητικό για έναν έφηβο, που αδυνατεί να καταλάβει γιατί οι μεγάλοι το επιδιώκουν για το μέλλον του και τον πιέζουν σε αυτήν την κατεύθυνση τόσο πολύ.\nΗ εφηβική ηλικία είναι από μόνη της μία ταραγμένη και σε κρίση περίοδος. Το σύγχρονο καπιταλιστικό μονεταριστικό σύστημα επιτείνει και πολλαπλασιάζει αυτήν την κρίση και αδυνατίζει την επιρροή των ενηλίκων που ενδιαφέρονται για τους νέους ανθρώπους.\nΓια το λόγο αυτό χρειάζεται μεγάλη υπομονή και συνέπεια από μέρους τους, ώστε να προσελκύσουν με έξυπνο τρόπο τους εφήβους από την αγορά, να κερδίσουν την εμπιστοσύνη τους και να τους οδηγήσουν σε σταδιακή και στέρεη διαμόρφωση χαρακτήρα, ταυτότητας και προσωπικότητας. Η δε ένταξη των εφήβων σε ομάδες παραγωγικές (πολιτισμού, τέχνης, οικολογικές, πολιτικής) θα απογειώσει τους νέους ανθρώπους σε δημιουργικότητα, όμορφο συναίσθημα, και καλή ποιότητα ζωής, στη δύσκολη ηλικιακή φάση που περνάνε.\nΚρίση και φιλοσοφία - Ο φιλόσοφος Στέλιος Ράμφος στην "Κοινωνία ώρα MEGA", μέρος Α, 13-5-2011\nΕτικέτες ΟΙΚΟΝΟΜΙΚΟ ΚΥΡΟΣ, ΠΟΛΙΤΙΣΜΙΚΟ ΚΥΡΟΣ, ΥΠΑΡΞΙΑΚΗ ΔΙΑΣΤΑΣΗ\nΔ. Καζάκης: Το χρονικό των χρεοκοπιών του ελληνικού κράτους και η κρίση σήμερα\nΗ πρώτη μας χρεοκοπία, γνήσια χρεοκοπία σαν ελληνικό κράτος, συνέβη στα 1827. Η πρώτη πράξη που έκανε ο κυβερνήτης τότε ήταν να δηλώσει αδυναμία πληρωμής των λεγόμενων “δανείων ανεξαρτησίας” που ούτε δάνεια ήταν, ούτε για την ανεξαρτησία της χώρας δόθηκαν και το πρωτόκολλο του Λονδίνου το 1830\nπου συνέταξαν οι μεγάλες δυνάμεις, ερήμην φυσικά των Ελλήνων, προσδιόριζε με το άρθρο 6 ότι οι μεγάλες δυνάμεις επειδή ακριβώς τους χρωστάνε οι Έλληνες μπορούν να μπαίνουν όποτε γουστάρουν στη χώρα και να κάνουν ότι γουστάρουν σ’ αυτή τη χώρα.\nΗ δεύτερη χρεοκοπία έσκασε στα 1843. Εκεί έγινε και η εξέγερση της 3ης Σεπτέμβρη του 1843 που διεκδικήθηκε σύνταγμα.\nΕπειδή όμως το ελληνικό κράτος αδυνατούσε να πληρώσει ή να έρθει σε διευθέτηση με τους χρηματιστές του, του επιβλήθηκε η πρώτη κατοχή (σε απελευθερωμένο ελληνικό κράτος) που είναι η κατοχή του 1853 όταν Άγγλοι και Γάλλοι αποβίβασαν 15.000 πεζοναύτες στο Πειραιά, ασκήσανε κατοχή επί μια σχεδόν 10ετία που ήταν από τις πιο αιματηρές κατοχές που έζησε ο τόπος και ο λόγος ήταν το δημοσιονομικό, η καταβολή του χρέους στους τοκογλύφους, στις μεγάλες δυνάμεις.\nΌποιος ξέρει από ιστορία γνωρίζει ότι είχαμε τη δική μας οκτωβριανή επανάσταση τον Οκτώβριο του 1862 όταν εξεγέρθηκε ο λαός, καθάρισε τα κόμματα της κατοχής, το αγγλικό και το γαλλικό, διέλυσε τα πάντα, έδιωξε τον Όθωνα και δημιούργησε τις προϋποθέσεις ενός νέου συντάγματος, μιας νέας συνταγματικής αρχής, που θεωρήθηκε ως η πλέον δημοκρατική της Ευρώπης εκείνη την εποχή. Ο λαός πάντα δηλαδή έκανε το χρέος του.\nΜετά την μεταπολίτευση οι κυβερνήσεις φορτώσανε το χρέος αυτό στις δημόσιες επιχειρήσεις. Υπάρχει έκθεση του 1985 που λέει ότι η ΔΕΗ, η τότε κρατική ΔΕΗ, για κάθε 1000 δραχμές που δανειζόταν είχε εσωτερική ανάγκη μόνο τη μια δραχμή. Όλο το υπόλοιπο ήταν απαιτήσεις εξωλογιστικές για πληρωμή χρεών. Την εποχή εκείνη αρχίζουν να δανείζονται ξανά οι κυβερνήσεις για τις δικές τους ανάγκες και ο δανεισμός είναι επαχθέστατος. Για παράδειγμα το 1977 συνάπτεται με όμιλο τραπεζών από τη Γαλλία δάνειο με την ελληνική κυβέρνηση όπου εκτός από τους τρομακτικά τοκογλυφικούς όρους που επιβάλλονται στην Ελλάδα, της επιβάλλονται και οι εξής όροι. Πρώτον. Το πόσες φρεγάτες θα αγοράσει από τη Γαλλία. Δεύτερον. Πόσο όγκο κλωστοϋφαντουργικών προϊόντων θα αγοράσει από τη Lacoste και από τις γαλλικές επιχειρήσεις με αποτέλεσμα φυσικά την καταστροφή της ελληνικής κλωστοϋφαντουργίας γιατί εισάγαμε αυτά που θα μπορούσαμε να παράγουμε οι ίδιοι με έναν αναπτυγμένο κλάδο της βιομηχανίας εκείνη την εποχή. Αργότερα έγιναν και άλλες τέτοιες δανειακές συμβάσεις, η μεγαλύτερη ήταν το 1987 η οποία ήταν με τον όμιλο της Mitsubishi Funds όπου ανάμεσα σε αυτά που μας ζητούσαν να αγοράσουμε, ήταν και τα περίφημα ιαπωνικά προγράμματα της τηλεόρασης, δηλαδή τότε άρχισε η εισβολή των Pokemοn, των Digimon και όλη αυτή την τερατολογία ας πούμε που γενιές επί γενιών ζούνε τα δικά μας παιδιά. Από εκεί και πέρα έχουμε την δημιουργία τεράστιων ελλειμμάτων λόγω της σχέσης μας κυρίως με την ΕΟΚ που τα εκτινάσσει μετά το 1984 αλλά και μιας πολιτικής κυριολεχτικά αθώωσης των υπευθύνων για τη λεηλασία αυτού του τόπου και την καταστροφή της βιομηχανίας μέσω κυρίως των προβληματικών. Μιλάμε για 340 περίπου ή 370 βιομηχανικές επιχειρήσεις της χώρας, την αφρόκρεμα της ελληνικής βιομηχανίας και της ελληνικής παραγωγής ευρύτερα.\nΤο δεύτερο που έγινε είναι ότι η οικονομία βίωνε μια απίστευτη κατάσταση μακροχρόνιας κρίσης ρευστότητας όπως λέμε. Δηλαδή άρχισε να εξαφανίζεται το χρήμα από την αγορά. Αν δείτε τα στοιχεία το 2001, το 2002 μέχρι το 2004 που είχαμε τους Ολυμπιακούς Αγώνες είχαμε κάθε χρόνο μείωση της νομισματικής κυκλοφορίας ενώ το φυσιολογικό ήταν να αυξάνει η νομισματική κυκλοφορία ανάλογα με το ΑΕΠ. Με την αύξηση δηλαδή του Ακαθάριστου Εγχώριου Προϊόντος που παράγει η χώρα, ανάλογα αυξάνει και η νομισματική κυκλοφορία. Αντί γι’ αυτό είχαμε μείωση. Τρομακτική ασφυξία. Γιατί; Γιατί η Ευρωπαϊκή Κεντρική Τράπεζα που εκδίδει το νόμισμα δεν θεωρούσε ότι έπρεπε να μας δώσει περισσότερο νόμισμα. Πως καλύφθηκε αυτό το έλλειμμα νομισματικής κυκλοφορίας; Εμπορικά πλεονάσματα δεν είχαμε, νόμισμα δεν είχαμε. Τι έμενε; Ο δανεισμός. Κάθε χρόνο, μέσα στη 10ετία, κατά μέσο όρο, το “οικονομικόν θαύμα” όπως το ονομάσανε, η “ισχυρή Ελλάς” αναπτυσσότανε κατά 4%, όντως το ποσοστό ήταν εξαιρετικά σημαντικό ακόμα και σε σχέση με το μέσο όρο της Ευρωπαϊκής Ένωσης. Μόνο που ξεχάσανε να μας πουν δημόσια ότι για κάθε 4% άνοδο που είχαμε τότε ο δημόσιος δανεισμός αύξανε 18%. Δηλαδή δανειζόμασταν για να υπάρξει επέκταση του ΑΕΠ.\nΟ Τσολάκογλου στις δίκες του 46, στις δίκες δοσιλόγων του 46, χρησιμοποίησε ως επιχείρημα ότι “εγώ όταν μου ζητήθηκε από τους χιτλερικούς, από τους ναζί, να υπογράψω τη κατάλυση του ενιαίου και αδιαίρετου της εθνικής κυριαρχίας της χώρας, παραιτήθηκα”. Αυτό είναι γεγονός. Δεν τον κάνει φυσικά λιγότερο δοσίλογο Αλλά τουλάχιστον ακόμα και αυτός είχε τσίπα. Και ‘δω μιλάμε, σε ομαλές συνθήκες, υπό καθεστώς υποτίθεται κοινοβουλευτικής δημοκρατίας, έχουμε κυβέρνηση εκλεγμένη από την χώρα που παρέδωσε το σύνολο της χώρας στους ξένους δανειστές. Και ξέρετε τι σημαίνει αυτό στη πράξη;\nΜε βάση αυτά λοιπόν εφαρμόσανε τη πολιτική του μνημονίου η πολιτική του οποίου είχε σχεδιαστεί εξ’ αρχής όχι τόσο για να δημιουργήσει τα πλεονάσματα εκείνα για να πληρωθούν τα τοκοχρεολύσια. Γνωρίζουν πολύ καλά ότι δεν πληρώνονται. Κάθε χρόνο η εξυπηρέτηση του χρέους μας κοστίζει 35 με 40% του ΑΕΠ. Αυτό το πράγμα δεν γίνεται να πληρωθεί. Είναι αδύνατο. Το ξέρανε. Και εφόσον λοιπόν το ξέρανε τι έπρεπε να γίνει; Αν μας λέγανε το Γενάρη του 2010 “Θα βάλω χέρι στη δημόσια περιουσία”, θα ξεσηκωνότανε όλος ο κόσμος. Οπότε τι κάνανε; Έφεραν ολόκληρο τον κόσμο στην απόγνωση, στην απελπισία, μεροδούλι μεροφάι, να σκέφτεται την ανεργία, το αν θα μπορεί να επιβιώσει αυτός, το παιδί του, η οικογένεια του αύριο και να του θέσουν το εξής δίλλημα, αυτό που είπε ο κύριος Όλι Ρεν πριν 3 βδομάδες μετά την 11η του Μάρτη που αποφασίστηκε η εκποίηση των 50 δις της δημόσιας περιουσίας. Τι είπε; “Ή πουλάτε ή χάνετε τους υπόλοιπους μισθούς της 10ετίας”. Αυτό ήταν το δίλλημα των τοκογλύφων. Ή πουλάτε ή χάνετε ότι έχει μείνει από συντάξεις και μισθούς. Να εξαναγκάσουν το λαό να πει “Ας τα κομμάτια, πούλα κάτι, προκειμένου να μην χάσω και ότι μου έχει απομείνει”. Και την ίδια ώρα ένα ολόκληρο σύστημα προπαγάνδας προσπαθεί να πείσει το λαό ότι είμαστε πάμπλουτη χώρα ρε παιδιά. Έχουμε πετρέλαια… Σαουδική Αραβία έχουμε πυρηνικά, έχουμε ιστορίες, πλουτώνιο, χρυσάφια… Τι είναι τώρα να δώσουμε 350 δισεκατομμύρια που είναι το χρέος; Ενώ στη πραγματικότητα δεν είναι έτσι.\nΓεώργιος Σουρής (1853-1919)*>\n> Ποιός είδε κράτος λιγοστό\n> σ' όλη τη γη μοναδικό,\n> εκατό να εξοδεύει\n> και πενήντα να μαζεύει;\n> Να τρέφει όλους τους αργούς,\n> νά'χει επτά Πρωθυπουργούς,\n> ταμείο δίχως χρήματα\n> και δόξης τόσα μνήματα;\n> Νά 'χει κλητήρες για φρουρά\n> και να σε κλέβουν φανερά,\n> κι ενώ αυτοί σε κλέβουνε\n> τον κλέφτη να γυρεύουνε;\n> Κλέφτες φτωχοί και άρχοντες με άμαξες και άτια,\n> κλέφτες χωρίς μια πήχυ γη και κλέφτες με παλάτια,\n> ο ένας κλέβει όρνιθες και σκάφες για ψωμί\n> ο άλλος το έθνος σύσσωμο για πλούτη και τιμή.\n> Όλα σ'αυτή τη γη μασκαρευτήκαν\n> ονείρατα, ελπίδες και σκοποί,\n> οι μούρες μας μουτσούνες εγινήκαν\n> δεν ξέρομε τί λέγεται ντροπή.\n> Ο Έλληνας δυό δίκαια ασκεί πανελευθέρως,\n> συνέρχεσθαί τε και ουρείν εις όποιο θέλει μέρος.\n> Χαρά στους χασομέρηδες! χαρά στους αρλεκίνους!\n> σκλάβος ξανάσκυψε ο ρωμιός και δασκαλοκρατιέται.\n> Γι'αυτό το κράτος, που τιμά τα ξέστρωτα γαϊδούρια,\n> σικτίρ στα χρόνια τα παλιά, σικτίρ και στα καινούργια!\n> Και των σοφών οι λόγοι θαρρώ πως είναι ψώρα,\n> πιστός εις ό,τι λέγει κανένας δεν εφάνη...\n> αυτός ο πλάνος κόσμος και πάντοτε και τώρα,\n> δεν κάνει ό,τι λέγει, δεν λέγει ό,τι κάνει.\n> Σουλούπι, μπόϊ, μικρομεσαίο,\n> ύφος του γόη, ψευτομοιραίο.\n> Λίγο κατσούφης, λίγο γκρινιάρης,\n> λίγο μαγκούφης, λίγο μουρντάρης.\n> Σπαθί αντίληψη, μυαλό ξεφτέρι,\n> κάτι μισόμαθε κι όλα τα ξέρει.\n> Κι από προσπάππου κι από παππού\n> συγχρόνως μπούφος και αλεπού.\n> Και ψωμοτύρι και για καφέ\n> το «δε βαρυέσαι» κι «ωχ αδερφέ».\n> Ωσάν πολίτης, σκυφτός ραγιάς\n> σαν πιάσει πόστο: δερβέναγας.\n> Θέλει ακόμα -κι αυτό είναι ωραίο-\n> να παριστάνει τον ευρωπαίο.\n> Στα δυό φορώντας τα πόδια που'χει\n> στο'να λουστρίνι, στ'αλλο τσαρούχι .\nΚρίση και φιλοσοφία - Ο φιλόσοφος Στέλιος Ράμφος σ...\nΔ. Καζάκης: Το χρονικό των χρεοκοπιών του ελληνικο...


Συμβουλές ωφέλιμες αγίου Ιωάννου της Κροστάνδης. Μέρος 41ο - Ιερός Ναός Αγίου Σώστη Νέας Σμύρνης\n81. Όταν φέρω στον νου μου τον Υιό του Θεού και εκείνους που κατ’ όνομα μόνον είναι χριστιανοί, νοιώθω φόβο και οίκτο. Φόβο, αναλογιζόμενος ότι θα παρουσιασθώ ενώπιον του φοβερού βήματος του Ιησού, κατά την Ημέρα της Κρίσεως. Και οίκτο, γιατί βλέπω ένα πλήθος λεγομένων χριστιανών, που μόνοι τους στέρησαν τον εαυτό τους από τη σωτηρία και κινούνται εκούσια προς την αιώνια Κόλασι.\n82. Ο Λόγος είναι ο Δημιουργός μας και ο Θεός μας. Όλα όσα είπε και δίδαξε, είναι αλήθεια και ζωή. Έτσι λοιπόν πρέπει να είναι και τα δικά μας λόγια, εφ’ όσον κτισθήκαμε «κατ’ εικόνα Θεού». Έτσι αληθινά ήσαν τα λόγια των Αγγέλων και των Αγίων, τα οποία αναφέρει η Γραφή. Τα λόγια όμως του πεσμένου Αγγέλου, του Διαβόλου, είναι ψεύδος και όχι αλήθεια. Όπως ένας λόγος που προέρχεται από τον Λόγο του Θεού, τον Κύριό μας Ιησού Χριστό, είναι αλήθεια και ζωή, έτσι ο λόγος του Σατανά, που αποξενώθηκε από τον Λόγο του Θεού, είναι ψεύδος και θάνατος.\n(Η εν Χριστώ ζωή μου - Αγ. Ιωάννου της Κροστάνδης, εκδόσεις Παπαδημητρίου, σελ. 51-52)


Όλα είναι του μυαλού και η παντρειά της τύχης: February 2016\nΉταν ο Λιλλήκας σήμερα το πρωί στο ράδιο του Πολίτη και εξήγησε μεταξύ άλλων ότι ομοσπονδία με μια κυριαρχία, δεν σημαίνει απαραίτητα ένα κράτος και έφερε ως παράδειγμα την πρώην Τσεχοσλοβακία που το 1993 χωρίστηκε και έγινε 2 ξεχωριστά κράτη, τη Τσεχία και τη Σλοβακία. Αφού χωρίστηκαν αυτοί, μπορεί και η Κύπρος να χωριστεί.\nΕγώ, δεν υπήρξα υπουργός Εμπορίου και υπουργός Εξωτερικών και μαϊντανός όλων των κυβερνήσεων και προσφάτως cheerleader των Ρώσων, αλλά τρία πράγματα ιστορίας ξέρω. Η Τσεχία και η Σλοβακία είχαν ούτως ή άλλως ξεκινήσει την καριέρα τους ως 2 ξεχωριστά κράτη.\nΗ Τσεχοσλοβακία δημιουργήθηκε αρχικά το 1918, όταν αποσχίστηκε από την πρώην Αυστρο-Ουγγρική Αυτοκρατορία. Οι Σλοβάκοι προσπάθησαν να ανεξαρτητοποιηθούν το 1938 αλλά μετά τον Β Παγκόσμιο πόλεμο παρέμειναν μαζί στα χαρτιά. Στην πραγματικότητα πρόκειται για δύο διαφορετικές περιοχές, με δύο διαφορετικούς πληθυσμούς, με παρόμοια αλλά διαφορετική γλώσσα. Έγιναν προσπάθειες δημιουργίας μιας εθνικής συνείδησης αλλά αυτές απέτυχαν, επομένως με την πρώτη ευκαιρία το 1992, οι Σλοβάκοι ζήτησαν να ανεξαρτητοποιηθούν (η Τσεχοσλοβακία λειτουργούσε ούτως ή άλλως ως μια loose ομοσπονδία. Όταν ξεκίνησαν οι συνομιλίες, συζητούσαν είτε να κάνουν μια πιο δυνατή ομοσπονδία, είτε να χωρίσουν εντελώς).\nΟύτε οι Τσέχοι, ούτε οι Σλοβάκοι ενδιαφέρθηκαν να ονομαστούν η συνέχεια της Τσεχοσλοβακίας. Ως αποτέλεσμα αυτού, η Τσεχοσλοβακία έπαψε να είναι μέλος του ΟΗΕ και τα δύο ξεχωριστά κράτη υπέβαλαν αίτηση και έγιναν μέλη από μόνα τους. Οι Τσεχοσλοβάκοι ανέκαθεν, είχαν είτε Τσέχικη ιθαγένεια, είτε Σλοβάκικη ιθαγένεια. Η Τσεχοσλοβακία υπήρχε μόνο στο όνομα, στην πραγματικότητα, οι δύο περιοχές λειτουργούσαν σε μεγάλο βαθμό ανεξάρτητα η μια από την άλλη. Γι’ αυτό και αποδείχτηκε τρομερά εύκολο στη συνέχεια να χωρίσουν. Ούτε περιουσιακό είχαν, ούτε εδαφικό είχαν.\nΕμείς είμαστε το ακριβώς αντίθετο από τη Τσεχία και τη Σλοβακία. Τ/Κ και Ε/Κ κατοικούσαμε το νησί μας σε mixed grill formation (δεν υπήρχαν ποτέ περιοχές αμιγώς Ε/Κ ή αμιγώς Τ/Κ, μέχρις ότου τα σαΐνια μας χώρισαν με την πράσινη γραμμή και επιμένουν μερικοί να τη διατηρήσουμε) και παρά το ότι έγιναν (και γίνονται) οργανωμένες προσπάθειες να μας πείσουν ότι είμαστε δύο ξεχωριστά έθνη, έχουν ψιλο-αποτύχει (πιο μεζεκλήδες που τους Τ/Κ δεν υπάρχουν. Θέλεις και άλλη απόδειξη έθνος της μάσας?) Επιπλέον, καμία νέα αίτηση δεν θα γίνει σε διεθνείς οργανισμούς και όλοι θα έχουμε 1 μοναδική ιθαγένεια για σκοπούς διεθνές δικαίου.\nΟι Τσέχοι και οι Σλοβάκοι είναι δύο έθνη που λόγω διεθνών συμφερόντων σε κάποια φάση της ιστορίας τους έπρεπε να γίνουν ένα. Εμείς, που ξεκινήσαμε την καριέρα μας ως ένα, επιμένουν τα τελευταία 70 χρόνια να μας πείσουν ότι είμαστε και πρέπει να μείνουμε δύο.\nΑν έπρεπε να μας συγκρίνει με κάτι, αφού υπήρξε και Υπουργός Εξωτερικών, ας μας σύγκρινε με τα νησιά Κομόρες. Πιο πολλά κοινά θα έβρισκε.\nposted by drakouna @ 11:50 am 16 comments links to this post\nΟ 94χρονος Reinhold Hanning, πρώην SS και φρουρός στο στρατόπεδο συγκέντρωσης του Άουσβιτς θα βρεθεί σήμερα ενώπιον Δικαστηρίου στη Γερμανία για να δικαστεί για το φόνο 170,000 ανθρώπων. Εκτός από τον Reinhold, κατηγορούμενοι σε άλλες παρόμοιες υποθέσεις θα είναι άλλα τρία άτομα στους επόμενους μήνες (χούφταλα προφανώς και αυτά). Η Γερμανία, αν και έχουν περάσει 70 χρόνια από το τέλος του Β Παγκοσμίου Πολέμου, ακόμα εντοπίζει και δικάζει πρώην Ναζί.\nΤον προηγούμενο Απρίλιο, δικάστηκε και καταδικάστηκε ο Oscar Groening, λογιστής του Άουσβιτς. Αυτό το χούφταλο δεν σκότωσε κανένα απευθείας, ήταν υπεύθυνος να λαμβάνει τα χρήματα και τα πολύτιμα αντικείμενα των κατάδικων. Δικάστηκε όμως διότι ως μέλος του προσωπικού θεωρείται συνεργός στο θάνατο τουλάχιστον 300,000 προσώπων.\nΜέχρι πρόσφατα, η Γερμανία δίκαζε μόνο όσους εναντίον των οποίων υπήρχε μαρτυρία ότι σκότωσαν συγκεκριμένα πρόσωπα. Το 2011, με την καταδίκη του John Demjanjuk (άλλο χούφταλο που δούλευε σε στρατόπεδο συγκέντρωσης) ο δρόμος άνοιξε για την καταδίκη και των συνεργών.\nΗ Γερμανία, αν και έχουν περάσει 70 χρόνια από τα εγκλήματα αυτά, συνεχίζει την πολιτική της τιμωρίας και κάθαρσης. Μόνο όταν και ο τελευταίος Ναζί πεθάνει στη φυλακή, μόνο όταν όλα αυτά τα χούφταλα ταλαιπωρηθούν με δίκες και φυλάκιση θα μπορούμε να πούμε ότι ολοκληρώθηκε ο κύκλος αυτής της μαύρης ιστορίας.\nΠριν λίγο καιρό παρακολούθησα μια συζήτηση που οργανώθηκε από το The Cyprus Puzzle, με θέμα «A Truth Commission Investigating the 1963-1974 Atrocities, will Help or Hinder Current Solution Attempts of the Cyprus Problem?»\nΠροσωπική μου άποψη είναι ότι θα έπρεπε και εμείς να κάνουμε ένα truth commission και γιατί όχι να δικαστούν όλοι αυτοί που τις δεκαετίες του 60 και 70 μετέτρεψαν την Κύπρο σε άγρια δύση. Αν οι Γερμανοί μπορούν να δικάζουν τους 90χρονους πρώην Ναζί, μπορούμε και εμείς να δικάσουμε τους 80χρονους εγκληματίες μας. Διότι εγκληματίες είναι. Εγκληματίες που διαφεύγουν τη σύλληψη.\nΗ Γερμανία είναι μια τεράστια χώρα με εκατομμύρια κατοίκους. Οι πρώην Ναζί σκορπίστηκαν σε όλο τον κόσμο αλλά εντοπίζονται και εκδίδονται για να δικαστούν στη Γερμανία. Εμείς που είμαστε μια χούφτα άνθρωποι, δεν μπορούμε να εντοπίσουμε τα 200-300 άτομα που σκότωσαν? Φυσικά και μπορούμε.\nΚάποιοι από τους ομιλητές εισηγήθηκαν ότι δεν θα πρέπει να επιμένουμε με καταδίκη όλων αυτών των προσώπων διότι μετά κανένας δεν θα μιλά στην επιτροπή αγνοουμένων και μπορεί να χαλάσει το καλό κλίμα που έχει δημιουργηθεί στις δύο πλευρές. Πρέπει να συγχωρέσουμε και να πάμε μπροστά, να δούμε το μέλλον. Συμφωνώ ότι πρέπει να δούμε το μέλλον αλλά χωρίς κάθαρση, αυτή η σελίδα της ιστορίας μας δεν θα ξεπεραστεί ποτέ.\nΤο attitude «περασμένα ξεχασμένα», έλα μωρέ μην χαλάσουμε το καλό κλίμα και τι θέλεις και θυμάσαι όλα αυτά τα παλιά, ευνοεί όλα τα καθάρματα που ενώ έκαναν τα αίσχη, τώρα κάθονται αραχτοί και το παίζουν παππούδες και περήφανα γηρατειά. Εγώ που δεν έζησα απευθείας τις φασαρίες και δεν είμαι θύμα, δεν μπορώ να συγχωρέσω κανένα. Μόνο τα θύματα θα μπορούσαν να δώσουν άφεση αμαρτιών στους βασανιστές τους. Εφόσον αυτοί δεν ζούνε πια, τιμωρία και κάθαρση μπορεί να δώσει μόνο το Δικαστήριο και η Δικαιοσύνη.\nΚαιρός είναι να δούμε λίγο τα χούφταλα στους καφενέδες για αυτό που πραγματικά είναι. Τα δικά τους σκατά άλλωστε, προσπαθούμε τώρα να διορθώσουμε.\nposted by drakouna @ 11:35 am 5 comments links to this post\nposted by drakouna @ 12:54 pm 10 comments links to this post


DIMI'S HOTEL ΛΙΘΑΚΙΆ - Λιθακιά, Ελλάδα\nΠροσφέροντας άνετα δωμάτια, το γοητευτικό Dimi'S Hotel βρίσκεται σε απόσταση 15-λεπτών με τα πόδια από Παραλία Λαγανάς.\nΠαραλία Ξι βρίσκεται μόλις 62.1 χλμ μακριά. Το κατάλυμα βρίσκεται περίπου 1 χλμ μακριά από το κέντρο της πόλης Λιθακιά.\nΤο Dimi'S Hotel είναι κατάλυμα στην πόλη Λιθακιά που διαθέτει 65 δωμάτια και παρέχει κλιματισμό, δωρεάν Wi-Fi και μικρή κουζίνα.\nΤο ξενοδοχείο προσφέρει υπηρεσίες πορτιέρη και 24ωρη ρεσεψιόν καθώς και χώρο στάθμευσης και θυρίδα ασφαλείας για την άνεση των επισκεπτών.\nNegresco Τζεσόλο Λίντο


** astrofegia **: Οι διαφωνούντες και οι εξόριστοι μπορούν να επιστρέψουν στην Τυνισία\nΟι διαφωνούντες και οι εξόριστοι μπορούν να επιστρέψουν στην Τυνισία\nΟ απερχόμενος πρωθυπουργός της Τυνησίας Μοχάμεντ Γκανουτσί δήλωσε σήμερα ότι οι Τυνήσιοι διαφωνούντες και εξόριστοι είναι ελεύθεροι να επιστρέψουν στη χώρα.\nΤη δήλωση αυτή έκανε ο Γκανουτσί στο τηλεοπτικό δίκτυο Αλ-Τζαζίρα με την ιδιότητα του προσωρινού προέδρου της χώρας πριν από την απόφαση του Συνταγματικού Συμβουλίου να ορίσει τον πρόεδρο του Κοινοβουλίου στη θέση αυτή. «Μπορούν να επιτρέψουν όποτε το θελήσουν. Είναι η χώρα τους», τόνισε.\nΟ απερχόμενος πρωθυπουργός τόνισε ακόμα ότι οι αρχές της Τυνησίας καταβάλλουν κάθε προσπάθεια για ν' αποκαταστήσουν την τάξη στη χώρα και χαρακτήρισε απαράδεκτη τη συνέχιση των λεηλασιών.\nΝα επιστρέψει θέλει ο επικεφαλής του τυνησιακού ισλαμιστικού κινήματος Ενάχντα\nΟ Ρασίντ Γανούσι, ο επικεφαλής του τυνησιακού ισλαμιστικού κινήματος Ενάχντα, ανακοίνωσε σήμερα ότι «ετοιμάζει» την επιστροφή του στην χώρα και ότι είναι έτοιμος να σχηματίσει κυβέρνηση εθνικής ενότητας.\n«Ετοιμάζω την επιστροφή μου» δήλωσε, κατά την διάρκεια τηλεφωνικής συνομιλίας του με το Γαλλικό Πρακτορείο από το Λονδίνο, όπου ζει εξόριστος.\nΕρωτηθείς για το πότε σχεδιάζει να επιστρέψει στην Τυνησία, απάντησε «σύντομα». «Η τυνησιακή ιντιφάντα πέτυχε την πτώση της δικτατορίας» πρόσθεσε.\nΑκόμη, ο επικεφαλής του ισλαμιστικού κόμματος απάντησε καταφατικά σε μία ερώτηση σχετικά με την πιθανότητα να σχηματίσει μία κυβέρνηση εθνικής ενότητας.\n«Υπάρχει μία διάσπαση του πολιτικού συστήματος. Μπορεί να πάρει καιρό να συμφωνήσουμε σε μία κοινή βάση» σημείωσε ο Ρασίντ Γανούσι.\nΣτη Τζέντα ο πρώην πρόεδρος της Τυνησίας\nΟ Τυνήσιος πρώην πρόεδρος Ζιν ελ Αμπιντίν Μπεν Αλί κατέφυγε στην Σαουδική Αραβία μαζί με μέλη της οικογένειάς του, επιβεβαίωσε ανακοινωθέν του παλατιού το οποίο επικαλείται το επίσημο σαουδαραβικό ειδησεογραφικό πρακτορείο SPA.\nΗ άφιξή του στην Τζέντα, πόλη στην Ερυθρά Θάλασσα, είχε αναφερθεί από τα τηλεοπτικά δίκτυα αλ Αραμπίγια και Αλ Τζαζίρα. την ίδια πληροφόρηση είχε δώσει στο Γαλλικό Πρακτορείο σαουδαραβική κυβερνητική πηγή.\nΟ Γάλλος πρόεδρος Νικολά Σαρκοζί αρνήθηκε νωρίτερα να δώσει άδεια στον φυγά πρόεδρο της Τυνησίας Ζιν αλ Αμπεντίν Μπεν Αλί να εισέλθει στη Γαλλία, μεταδίδουν γαλλικά μέσα ενημέρωσης, επικαλούμενα επίσημες πηγές.\nΤα γαλλικά τηλεοπτικά δίκτυα LCI και i-Tele δεν προσθέτουν άλλες λεπτομέρειες σχετικά με την άρνηση του Σαρκοζί να δεχθεί σε γαλλικό έδαφος τον Μπεν Άλι.


Τσάντα ισοθερμική μεταφοράς φαγητού 10 λτ. μαύρη Lunch&Shopper Bag 9250-TX IRIS BARCELONA | COOZINA\nΔιακριτική και κομψή τσάντα, ιδανική για να μεταφέρετε φρέσκα τα τρόφιμά σας από τα ψώνια σας, στη δουλειά, στις εκδρομές σας, παντού! Κατασκευασμένη από βαμβάκι, περιέχει εσωτερικά ισοθερμικό υλικό για να διατηρεί τα τρόφιμά σας φρέσκα και υγιεινά κατά τη μεταφορά τους. Διπλώνεται και αποθηκεύεται εύκολα. Μεγάλη σε ύψος, χωράει όρθιο μπουκάλι 1,5 λίτρου.\nΔιαστάσεις: 25 x 12 x 28 εκατ. / Πλάτος στον πάτο: 14\nΑξιολογείτε:Τσάντα ισοθερμική μεταφοράς φαγητού 10 λτ. μαύρη Lunch&Shopper Bag


Dries Van Noten: Η SS22 συλλογή εμπνέεται από τα χρώματα των φεστιβάλ | VOGUE.GR\nΟ Βέλγος σχεδιαστής παρουσίασε την καλοκαιρινή κολεξιόν του σε digital μορφή, κάνοντάς μας να ανυπομονούμε για την επιστροφή του στις πασαρέλες.\nΕπισημαίνοντας πως για τον ίδιο είναι ακόμη νωρίς για την επιστροφή στην κανονικότητα των σόου, ο Dries Van Noten διατήρησε το νέο μοτίβο που ακολούθησε η βιομηχανία στην πανδημία, παρουσιάζοντας την καλοκαιρινή συλλογή του για το 2022 ψηφιακά, μέσα από μια σειρά κινούμενων και στατικών φωτογραφιών. Οι λεπτομέρειες παρακάτω:\nΗ σημασία των φεστιβάλ\nΤο γεγονός πως ο σχεδιαστής αποφάσισε να δείξει ψηφιακά τη συλλογή του, δεν σημαίνει πως δεν είναι αισιόδοξος για το μέλλον. Η έμπνευση του άλλωστε ήρθε από μια εμπειρία που γιορτάζει τη διασκέδαση, την αισιοδοξία και τη χαρά, και δεν είναι άλλη από τα φεστιβάλ. «Στα φεστιβάλ βλέπουμε μεν το συναίσθημα να σκορπίζεται, αλλά ταυτόχρονα και την ατομικότητα να παραμένει σημαντική», εξηγεί ο Dries Van Noten, αναφέροντας πως από το Burning Man στη Tomorrowland, τα φεστιβάλ σηματοδοτούν κυρίως νέες αρχές. Βγαίνοντας από μια πανδημία, οι νέες αρχές είναι το παν.\nΤο Holi festival\nΟ Van Noten έχει ταξιδέψει πολλές φορές στην Ινδία, αλλά ποτέ δεν έχει καταφέρει να φτάσει στο Holi festival. «Πάντα πάω λίγο νωρίτερα ή λίγο αργότερα. Μια φορά ωστόσο, έφτασα στην Καλκούτα μια μέρα μετά από το φεστιβάλ και τα δέντρα στο σπίτι το οποίο έμενα ήταν ακόμη τιρκουάζ, κίτρινα και φούξια… βαμμένα σε όλα τα χρώματα του φεστιβάλ. Αυτή είναι μια εικόνα που δεν θα ξεχάσω ποτέ», θυμάται γελώντας. Κάπως έτσι, από αυτές τις εικόνες, γεννήθηκε και η νέα του κολεξιόν – trippy, πολύχρωμη και πειραματική.\nΑυτό που ξεχώρισε στα ρούχα, εκτός από τα ζωηρά τους χρώματα, ήταν οι πολλές, ιδιαίτερες και διαφορετικές υφές τους. Συγκεκριμένα, είδαμε από fake γούνες κατασκευασμένες από μετάξι, μέχρι ζακάρ, νάιλον και fil-coupé. Οι τεχνικές που ξεχώρισαν έδωσαν έμφαση στον όγκο, την τρισδιάστατη αίσθηση και την κίνηση, στοιχεία που ανιχνεύουμε συχνά στις couture συλλογές. «Η υψηλή ραπτική είναι πάντα στο μυαλό μου. Χρειάζεται πολύ δουλειά, αλλά το αποτέλεσμα σε δικαιώνει», λέει ο δημιουργός.\nΟ ίδιος δεν βίωσε το “fomo” της πασαρέλας\nFomo σημαίνει fear of missing out και ουσιαστικά ο όρος περιγράφει το συναίσθημα που βιώνει κανείς όταν λείπει από κάπου που είναι όλοι. Στην ερώτηση «αν νιώθει περίεργα που δεν παρουσίασε τη συλλογή του στην πασαρέλα», ο Van Noten απάντησε πως για τον ίδιο είναι ακόμη νωρίς για μια τέτοια επιστροφή. «Στο Backstage χρειάζονται 50 μοντέλα, 50 make-up artists, 30 κομμωτές, nail artists, στιλίστες και βοηθοί, όλοι συνωστισμένοι μέσα σε ένα χώρο χωρίς εξαερισμό. Εμείς προτιμήσαμε να κάνουμε μια φωτογράφιση που διήρκεσε 3 μέρες, κάθε μέρα συζητούσαμε τι κάναμε την προηγούμενη και αλλάζαμε ό,τι δεν μας άρεσε. Το απόλαυσα πραγματικά», λέει.\nΜπορεί για τώρα να είναι επιφυλακτικός, αλλά φυσικά η πρόθεσή του είναι να επιστρέψει στα σόου. Σε μια στιγμή, ωστόσο, που δεν θα χρειάζεται να σκεφτόμαστε τις μάσκες, το social distancing και τη συνολική ασφάλεια. «Η μόδα είναι κάτι που προκαλεί συναισθήματα και εγώ θέλω να τα βλέπω στα πρόσωπα των ανθρώπων. Αν τα πράγματα πάνε καλύτερα από τη νέα χρονιά, γιατί όχι;, θα γυρίσουμε και πάλι στα σόου. Όχι όμως από εκεί που το αφήσαμε, αλλά με νέο πνεύμα, όραμα και διάθεση».\nΔιαβάστε επίσης | Saint Laurent SS22: Το νέο “sexy” μέσα από τα μάτια του Anthony Vaccarello\nCATWALK DRIES VAN NOTEN PARIS FASHION WEEK SS22 ΑΝΟΙΞΗ/ΚΑΛΟΚΑΙΡΙ 2022 ΕΒΔΟΜΑΔΑ ΜΟΔΑΣ ΠΑΡΙΣΙ ΠΑΣΑΡΕΛΑ


«Η Ελλάδα θα επιστρέψει στο κέντρο της ευρωπαϊκής κρίσης» | Newsbomb\n05 Δεκεμβρίου 2014 17:53\n«Η Ελλάδα θα επιστρέψει στο κέντρο της ευρωπαϊκής κρίσης»\nΤην εκτίμηση ότι είναι πολύ πιθανό η χώρα μας να επιστρέψει στο κέντρο της ευρωπαϊκής κρίσης, όταν το ελληνικό Κοινοβούλιο προσπαθήσει να εκλέξει νέο Πρόεδρο», κάνει σε έκθεσή της η Stratfor. Εμμέσως πλην σαφώς, η Stratfor καταπιάνεται με τον φόβο με τον οποίο αντιμετωπίζουν τα ξένα funds την άνοδο της αριστεράς.\nΣτη συνέχεια, αναφέρεται στην έκθεση: «Η Ελλάδα θα επιστρέψει πιθανότατα στο κέντρο της ευρωπαϊκής κρίσης το επόμενο έτος, όταν το ελληνικό Κοινοβούλιο θα προσπαθήσει να εκλέξει νέο Πρόεδρο. Αν το Κοινοβούλιο αποτύχει, θα αναγκαστεί να διεξάγει πρόωρες εκλογές. Με τον ΣΥΡΙΖΑ ακόμα στην κορυφή των δημοσκοπήσεων, θα ήταν πιο δύσκολο το κόμμα να κρατηθεί μακριά από την εξουσία αυτήν τη φορά.\nΟ ΣΥΡΙΖΑ έχει υποσχεθεί να αναδιαρθρώσει το χρέος της Ελλάδας, μια κίνηση που θα μπορούσε πιθανότατα να αναστατώσει τις χρηματοπιστωτικές αγορές (financial market) και να δημιουργήσει αβεβαιότητα σε όλη την ευρωζώνη, σε μια εποχή που η Ευρώπη θεωρούσε ότι είχε βρεθεί κάποια σταθερότητα».\nΤέλος, διατυπώνεται η άποψη ότι «όταν η Ευρωπαϊκή Κεντρική Τράπεζα υποσχέθηκε να παρέμβει στις χρηματοπιστωτικές αγορές σχεδόν πριν από δύο χρόνια, η Ευρωπαϊκή Ένωση έχασε την αίσθηση του επείγοντος που είχε στα πρώτα στάδια της κρίσης.\nΗ Ευρωπαϊκή Ένωση και ιδίως η Γερμανία, επέλεξε την προσοχή αντί της δράσης. Αν η Ελλάδα δημιουργήσει αναταραχή στις χρηματοπιστωτικές αγορές στην Ευρώπη και πάλι, οι Ευρωπαίοι θα πρέπει να πάνε πίσω στο τραπέζι των διαπραγματεύσεων και να συζητήσουν όλα τα θέματα που μέχρι στιγμής έχουν αποφευχθεί».\nΙταλία: Ανεκμετάλλευτο το ανθρώπινο δυναμικό\nΓαλλία: Πρόστιμο σε ακροδεξιό πολιτικό για ρατσιστικό σχόλιο\nΓυναίκες: Iκανότερες εργαζόμενες, λιγότερο αμειβόμενες


Timeline Express Announcements Archive - Page 3 of 3 - Νέα Εκπαιδευτήρια Γ. Μαλλιάρα\nΝέα Εκπαιδευτήρια Γ. Μαλλιάρα Νέα Εκπαιδευτήρια Γ. Μαλλιάρα Σεπτέμβριος 29, 2020 Σεπτέμβριος 29, 2020\nΑγαπητοί γονείς, Η διαρκής επικοινωνία δασκάλου και γονέων είναι η απαραίτητη βάση προκειμένου να οικοδομηθεί μια σχέση αμοιβαιότητας, κατανόησης και αλληλοσυνεργασίας. Στο δύσκολο έργο της ομαλής ένταξης και κοινωνικοποίησης ενός παιδιού στη σχολική κοινότητα, η από κοινού σύμπραξη και συνεργασία θα βοηθήσει να ξεπεραστούν οι οποιεσδήποτε δυσκολίες. Το Σχολείο μας, τα τελευταία χρόνια έχει ξεκινήσει…\nΕγκύκλιος σχετικά με Κορωνοϊό\nΝέα Εκπαιδευτήρια Γ. Μαλλιάρα Νέα Εκπαιδευτήρια Γ. Μαλλιάρα Μάρτιος 9, 2020 Μάρτιος 9, 2020\nΝέα Εκπαιδευτήρια Γ. Μαλλιάρα Νέα Εκπαιδευτήρια Γ. Μαλλιάρα Φεβρουάριος 27, 2020 Φεβρουάριος 27, 2020\nΑγαπητοί γονείς, Το «Χαμόγελο του Παιδιού», εν όψει της 6ης Μαρτίου, Σχολικής Ημέρας Ενάντια στην Ενδοσχολική Βία και Εκφοβισμό, θα πραγματοποιήσει για 7η συνεχή χρονιά μια σειρά δράσεων και εκδηλώσεων για την ευαισθητοποίηση του κοινού. Η σημαντικότερη δράση είναι η ίδια η φωνή των παιδιών και τα μηνύματα τους ενάντια σε αυτό το φαινόμενο. Με…\nΝέα Εκπαιδευτήρια Γ. Μαλλιάρα Νέα Εκπαιδευτήρια Γ. Μαλλιάρα Φεβρουάριος 12, 2020 Φεβρουάριος 20, 2020\nΑγαπητοί γονείς, Στo πλαίσιο των προσπαθειών του Σχολείου μας για διαρκή και αποτελεσματική επικοινωνία – συνεργασία με τους γονείς των μαθητών και των μαθητριών μας, πραγματοποιείται μια ακόμα ειδική απογευματινή συνάντηση των γονέων με τους δασκάλους / τις δασκάλες κάθε τμήματος. Σας καλούμε, λοιπόν, την Τετάρτη 19 Φεβρουαρίου 2020, ώρα 18:30 – 20:30, να συναντήσετε…\nΠαρουσία Σχολικής Ψυχολόγου στο Σχολείο\nΝέα Εκπαιδευτήρια Γ. Μαλλιάρα Νέα Εκπαιδευτήρια Γ. Μαλλιάρα Σεπτέμβριος 27, 2019 Σεπτέμβριος 27, 2019\nΑγαπητοί γονείς, Από φέτος στο προσωπικό του Σχολείου μας περιλαμβάνεται και ειδικευμένη Σχολική Ψυχολόγος. Τη θέση αυτή κατέχει η Δρ. Κατερίνα Λεβάκη. Η παρουσία της Σχολικής Ψυχολόγου στο σχολικό περιβάλλον σκοπό έχει να πλαισιώσει επικουρικά την εύρυθμη και αποτελεσματική του λειτουργία. Ο ρόλος της πρόκειται να είναι συμπληρωματικός και επικουρικός ως προς το έργο του…\nΝέα Εκπαιδευτήρια Γ. Μαλλιάρα Νέα Εκπαιδευτήρια Γ. Μαλλιάρα Σεπτέμβριος 25, 2018 Οκτώβριος 3, 2018\nΑγαπητοί γονείς, Τα Νέα Εκπαιδευτήρια προσφέρουν φέτος μια νέα επιπλέον δυνατότητα για όσα παιδιά επιλέγουν να παραμένουν στο Σχολείο μετά το σχόλασμα, κατά τις απογευματινές ώρες: το Μικτό πρόγραμμα μελέτης και δημιουργικής απασχόλησης «Εστία». Το πρόγραμμα απευθύνεται μόνο στα παιδιά της Πρώτης Δημοτικού και τους δίνει τη δυνατότητα να ολοκληρώνουν τη μελέτη των καθημερινών τους…


Αριστερά και Πολιτική: Μια σκηνή από το «Καλάβρυτα 1943»\nΜια σκηνή από το «Καλάβρυτα 1943»\nΔιαστροφή, χρήμα και ξαναγράψιμο της ιστορίας το τρίπτυχο της νεκρανάστασης του άταφου δράκουλα του καπιταλισμού.\nΔιαβάζω πολλές κριτικές για το έργο «Καλάβρυτα 1943» και την επιχείρηση «ξέπλυμα των Ναζί» με βάση την προβολή ενός Αυστριακού Ναζί στρατιώτη που έκανε ανδραγαθία και, σε αντίθεση με τις διαταγές, έσωσε από φωτιά γυναικόπαιδα!\nΟι κριτικές όμως δίνουν λάθος μήνυμα όταν μπερδεύουν τους Ναζί με τους στρατιώτες. Μισή αλήθεια. Όταν κάποιος είναι ναζί δεν είναι καλός είτε είναι στρατιώτης είτε πολίτης είτε κυβερνήτης. Όταν όμως ένας Γερμανός νέος είναι στρατιώτης στη Βέρμαχτ που βρίσκεται στην υπηρεσία των Ναζί, δεν σημαίνει ότι είναι και ο ίδιος ναζί. Προφανώς κάποιοι ξέχασαν ότι στον εθνικό στρατό της Ελλάδας υπηρετούσαν στρατιώτες αλλά αυτό δεν σήμαινε ότι εξ ορισμού ήταν και φασίστες, βασιλόφρονες, εθνικόφρονες, αντικομουνιστές, ακροδεξιοί και φυσικά εγκληματίες.\nΞεχάσαμε τα τάγματα ανεπιθύμητων στην Ελλάδα; Υπηρέτησα σε μια τέτοια μονάδα επί χούντας. Όχι μόνο στρατιώτες αλλά και αξιωματικοί ήταν «ανεπιθύμητοι», αντιχουντικοί, κάποιοι αντιστασιακοί, δημοκράτες κλπ. Πού είναι το παράξενο;\nΌσον αφορά τον Γερμανικό στρατό, μη ξεχνάμε ότι στη Γερμανία οι στρατιώτες ήταν κατά 14% από οικογένειες κομμουνιστών και κατά 24% από οικογένειες σοσιαλιστών. Συνεπώς το 38% των στρατιωτών προέρχονταν από αντίπαλους των ναζί. Πού είναι το παράξενο να υπάρχει στρατιώτης να κάνει πράξεις αντίθετες με τις διαταγές, με τεράστιο κίνδυνο της ζωής τους, αφού τους περίμενε η εκτέλεση αν δεν διέφευγαν.\nΌσο για τους Αυστριακούς, μη ξεχνάμε ότι ποτέ δεν είχαν πλειοψηφία οι φασίστες και ότι αρκετοί στρατιώτες της Βέρμαχτ είχαν συμμετάσχει σε συγκρούσεις κατά των φασιστών στην Αυστρία πριν την προσάρτηση. Που είναι το παράξενο να υπάρχει στη Βέρμαχτ ένας αντιφασίστας;\nΆρα το πρόβλημα δεν είναι αυτό. Είναι ότι στο έργο γίνεται προσπάθεια να ταυτισθούν αλληλοαποκλειόμενα όπως ο «καλός» και ο Ναζί. Γι αυτό και οι πολλές κριτικές.\nΗ ουσία της σκηνής του έργου.\nΔεν είδα το έργο, είδα τη σκηνή μόνο, άρα δεν έχω πρακτική αντίληψη για το σύνολο του έργου. Ξέρουμε όμως ότι το θέμα δεν είναι αν υπήρχαν αντιφασίστες στη Βέρμαχτ, που υπήρχαν χιλιάδες, αλλά η υπόγεια προσπάθεια των δημιουργών του έργου να ξεπλύνουν τον ναζισμό με μια σκηνή αμφισβήτησης της εγκληματικός φύσης και της ιδεολογίας του.\nΚανένας δεν έτυχε φιλευσπλαχνία από Ναζί. Σκηνές από το έργο: «Έλα να Δεις»\nΣκηνές παρόμοιες με τα πραγματικά γεγονότα των Καλαβρύτων του 1943 μπορούμε να δούμε στο εκπληκτικό έργο – αντιγραφή της τότε πραγματικότητας στη Λευκορωσία - «Ελα ναδεις» του Ελ. Κλίμοφ (από 1:34 ως 1:53).\nΕκεί, μέσα στο κτήριο που τους έκλεισαν, κανένας δεν γλύτωσε από τη φωτιά και κανένας «καλός ναζί» δεν άνοιξε την πόρτα. Αν όμως αναλάμβαναν σήμερα οι Ναζί που κυβερνούν την Ουκρανία (Ουκρανοί ήταν οι Waffen SS που μαζί με τους Ναζί έκαψαν τον λευκορωσικό πληθυσμό με ιδιαίτερη σκληρότητα) τότε θα μαθαίναμε ότι οι Ναζί με… αυτοθυσία γλύτωσαν τον πληθυσμό της Λευκορωσίας από τη φωτιά που τους έβαλαν οι κομμουνιστές παρτιζάνοι! Μετά τα «Καλάβρυτα 1943» δεν αποκλείεται να τα δούμε και αυτά ως επανάληψη της ήδη από την περίοδο της Μακρονήσου προπαγάνδας των μοναρχοφασιστών.\nΑν ο σκηνοθέτης ήθελε να μας πληροφορήσει για ένα τέτοιο υποθετικό γεγονός, που όμως δεν υπήρξε ποτέ και είναι εντελώς ψευδές, θα έπρεπε να δείξει ότι μέσα στη Βέρμαχτ δεν ήταν όλοι Ναζί αλλά υπήρξαν και κάποιοι ήρωες που στην αντιφασιστική δράση τους οργάνωναν, μιλούσαν ή έκαναν και τέτοιες πράξεις αποκόπτοντάς τους από τους Ναζί και κυρίως από ένα χύμα φασιστών που κάποιος από αυτούς είχε και… «καλή ψυχή».\nΦυσικά ναζί και καλός δεν γίνεται. Γίνεται όμως αντιναζί και ήρωας στρατιώτης μέσα στη Βέρμαχτ – χιλιάδες οι αυτόμολοι ή εκτελεσμένοι αντιναζί στρατιώτες της Βέρμαχτ - και αυτό το κομμάτι έπρεπε να αναδειχτεί. Όχι με ανύπαρκτες πράξεις αλλά με άλλες που να δείχνουν τις τραγικές συνθήκες στις οποίες οι αντιναζί στρατιώτες προσπαθούσαν να αντιταχθούν στους εγκληματίες Ναζί.\nΔυστυχώς το καλοπληρωμένο ξαναγράψιμο της ιστορίας δεν το άφησε. Έβαλαν ψεύτικα γεγονότα, προσπάθησαν να το πουν «μυθοπλασία», ενώ είναι πραγματικό ξέπλυμα του φασισμού!\nΔιαστροφή, χρήμα και ξαναγράψιμο της ιστορίας, το τρίπτυχο της νεκρανάστασης του άταφου δράκουλα του καπιταλισμού! Αυτό κάνει πλαγίως και το έργο «Καλάβρυτα 1943» με την εν λόγω σκηνή. Και δεν είναι μυθοπλασία, είναι χυδαία διαστροφή πάνω στην ιστορική μνήμη των Καλαβρύτων.\nΑναρτήθηκε από ΒΑΣΙΛΕΙΟΥ ΣΤΕΡΓΙΟΣ στις 16:08\nΛΑΙΚΗ ΕΞΟΥΣΙΑ 12 Νοεμβρίου 2021 - 8:51 μ.μ.\nετσι ακριβως Στεργιε !!\nΔεν υπήρξε και δεν πρόκειται να υπάρξει καπιταλιστ...\nΘάνατοι από covid19 - Πόλεμος αναλύσεων\nΕλλάδα: Καπιταλιστικός Προϋπολογισμός 2022\nΕκτινάσσεται ο δείκτης Dow Jones, νέα υπερσυσσώρευ...


Στατιστικά στοιχεία απόκτησης άδειας διαμονής στην Ελλάδα το 2021 στο πλαίσιο του προγράμματος «Golden Visa»\nΚάτοχοι της ελληνικής «χρυσής βίζας» έγιναν τον φετινό Ιανουάριο-Νοέμβριο 898 επενδυτές, καθώς και 2.658 μέλη των οικογενειών τους. Αυτά είναι τα στατιστικά στοιχεία για την άδεια διαμονής 2021 στην Ελλάδα δημοσίευσε η Υπηρεσία Μετανάστευσης της χώρας. Αξίζει να σημειωθεί ότι το πρόγραμμα παραμένει σε μεγάλη ζήτηση ακόμη και σε περίοδο πανδημίας. Παράλληλα, ιδιαίτερα μεγάλο ενδιαφέρον για αυτό δείχνουν Ρώσοι, Κινέζοι και Τούρκοι πολίτες.\nΗ χρυσή βίζα στην Ελλάδα άρχισε να εκδίδεται το 2013 και αρχικά αποδείχθηκε δημοφιλές πρόγραμμα. Ήδη το 2014, 723 αλλοδαποί απέκτησαν άδεια διαμονής, αλλά μέχρι τον Νοέμβριο του 2021 ο αριθμός αυτός είχε αυξηθεί σε 28 χιλιάδες (μιλάμε για επενδυτές με τις οικογένειές τους).\nΣημαντικές αλλαγές σημειώθηκαν πρόσφατα στη λειτουργία του Ελληνικού Γραφείου Μετανάστευσης. Αυτό το ίδρυμα δέχεται αιτήσεις από επενδυτές που υποβάλλουν αίτηση για άδεια διαμονής για επεξεργασία. Σε ειδικό «παράθυρο» εξετάζονται από τον Μάιο του 2021 τα δικαιολογητικά που απαιτούνται για την απόκτηση άδειας διαμονής στην Ελλάδα, εκτός από άλλα θέματα που αφορούν τη μετανάστευση. Λόγω τέτοιων καινοτομιών, ο χρόνος για την εξέταση της τεκμηρίωσης έχει αλλάξει σε μικρότερη διάρκεια - τώρα η διαδικασία διαρκεί έναν μήνα αντί για τους προηγούμενους τρεις.\nΤι προνόμια αποκτούν οι επενδυτές ταυτόχρονα με την ελληνική άδεια διαμονής;\nΜαζί με την ελληνική άδεια παραμονής στο πλαίσιο του προγράμματος, οι επενδυτές στη χώρα λαμβάνουν τις ακόλουθες ευκαιρίες:\n1. Ταξίδι εντός του χώρου Σένγκεν χωρίς βίζα (και πάλι μαζί με την οικογένεια) εντός 90 ημερών κάθε εξάμηνο. Επιπλέον, ένας επενδυτής που κατέχει Golden Visa δεν απαιτείται να διαμένει μόνιμα στην Ελλάδα.\n2. Η άδεια διαμονής χορηγείται άμεσα για πενταετή περίοδο. Αυτή η στιγμή διακρίνει ευνοϊκά το πρόγραμμα Golden Visa μεταξύ παρόμοιων έργων άλλων ευρωπαϊκών κρατών που εκδίδουν άδεια διαμονής με αντάλλαγμα επένδυση μόνο για 1-2 χρόνια με δυνατότητα περαιτέρω παράτασης.\n3. Στο μέλλον, είναι δυνατή η απόκτηση υπηκοότητας Ε.Ε. Ο επενδυτής έχει το δικαίωμα να υποβάλει αίτηση για αυτό μετά από 7 χρόνια.\n4. Δικαίωμα αγοράς και εγγραφής προσωπικού αυτοκινήτου ή σκάφους στη χώρα.\n5. Το δικαίωμα δωρεάν φοίτησης σε ελληνικά σχολεία και πανεπιστήμια.\nΛήψη ελληνικής άδειας διαμονής μέσω επένδυσης\nΤο επενδυτικό πρόγραμμα της Ελλάδας, το οποίο σας επιτρέπει να υποβάλετε αίτηση για άδεια διαμονής στο κράτος, προϋποθέτει την εκπλήρωση μιας από τις ακόλουθες προϋποθέσεις:\nαγορά ακίνητης περιουσίας στη χώρα συνολικής αξίας 250 χιλ. ευρώ και άνω, μπορεί να είναι οικιστική ή επαγγελματική στέγη, περιοχή δόμησης.\nάνοιγμα κατάθεσης σε οποιαδήποτε τράπεζα του κράτους ύψους τουλάχιστον 400 χιλιάδων ευρώ.\nαγορά τίτλων ελληνικών εταιρειών (π.χ. μετοχών ή ομολόγων), καθώς και μετοχών σε επενδυτικά κεφάλαια για το ίδιο ποσό, 400 χιλ. ευρώ.\nΠοιος έχει το δικαίωμα να υποβάλει αίτηση για άδεια διαμονής σε ίση βάση με τον επενδυτή\nΕκτός από τον επενδυτή, αιτούντες για άδεια διαμονής είναι και οι στενοί συγγενείς του:\n1. Σύζυγος ή σύζυγος.\n2. Κοινά παιδιά που δεν είναι ακόμη 21 ετών, ενώ δεν είναι παντρεμένα. Εάν το παιδί αναγνωριστεί ως ανίκανο, εντάσσεται στην αίτηση, ανεξαρτήτως ηλικίας.\n3. Γονείς καθενός εκ των συζύγων, ανεξαρτήτως ηλικίας.\nΘα πρέπει να ληφθεί υπόψη ότι η αναγραφόμενη άδεια διαμονής δεν δίνει στον επενδυτή το δικαίωμα να εργαστεί στην Ελλάδα με μίσθωση, καθώς και στα μέλη της οικογένειάς του. Αλλά ο ιδιοκτήτης ακινήτων μπορεί να υπολογίζει σε παθητικό εισόδημα μισθώνοντας την οικιστική ή εμπορική του ιδιοκτησία.


Το χαμόγελο βήμα-βήμα – Paidimag.gr – Νέα και άρθρα για μαμάδες\nΤο χαμόγελο βήμα-βήμα\nΚαθ’ όλη τη διάρκεια του πρώτου έτους της ζωής ενός παιδιού, το χαμόγελο αλλάζει διαρκώς νόημα, αποκτά όλο και περισσότερο κοινωνικό περιεχόμενο και καταλήγει να είναι κοινωνική συμπεριφορά. Ποια όμως πορεία ακολουθεί το απλό χαμόγελο μέχρι να γίνει γάργαρο γέλιο;\nΠρώιμο (ενδογενές) χαμόγελο: Είναι το χαμόγελο που εμφανίζεται από πολύ νωρίς στη ζωή του μωρού, ακόμα και από την πρώτη εβδομάδα (τις περισσότερες φορές, μάλιστα, εμφανίζεται στον ύπνο του) και δεν συνδέεται με κάποιο εξωτερικό ερέθισμα, αλλά οφείλεται αποκλειστικά και μόνο στη φυσιολογία του βρέφους. Τα χαμόγελα αυτά μειώνονται και τελικά εξαφανίζονται μετά τους τρεις πρώτους μήνες, καθώς ο εγκεφαλικός φλοιός γίνεται πιο λειτουργικός. Για να προκαλέσουμε πρώιμο χαμόγελο σε ένα μωράκι που, εννοείται, δεν κοιμάται, μπορούμε να το αγγίξουμε, να το κουνήσουμε ελαφρά ή να φυσήξουμε το δερματάκι του.\nΏριμο χαμόγελο: Εμφανίζεται μεταξύ πέμπτης και δωδέκατης εβδομάδας και αποτελεί το πρώτο συνειδητά επικοινωνιακό χαμόγελο. Εδώ το χαμόγελο αποκτά πλέον το κοινωνικό του περιεχόμενο και χρησιμεύει στην προσέλκυση της προσοχής και της φροντίδας της μητέρας. Επιπλέον, εξωτερικεύεται κατ’ αυτόν τον τρόπο η καλή διάθεση του μωρού και προάγεται η συναισθηματική αλληλεπίδραση μεταξύ μητέρας και παιδιού.\nΓέλιο: Το γέλιο είναι η πιο έντονη έκφραση καλής διάθεσης. Το γέλιο του βρέφους, που μοιάζει με το γέλιο των ενηλίκων, εμφανίζεται τον τέταρτο περίπου μήνα και η εκδήλωσή του γίνεται ολοένα και πιο συχνή κατά το δεύτερο μισό του πρώτου χρόνου. Παρόλο που και το βρέφος των πέντε μηνών γελάει, το γέλιο των εννέα μηνών – που συνοδεύεται παράλληλα από χαρά και ενθουσιασμό – είναι ποιοτικά διαφορετικό. Το διαφοροποιημένο συναίσθημα της χαράς, που υπάρχει τώρα μαζί με το γέλιο, συνδέεται αναπτυξιακά με το τελευταίο τέταρτο του πρώτου χρόνου. Τότε πλέον αποκτά ιδιαίτερα σημαντικό ρόλο το νόημα που το ίδιο το βρέφος αρχίζει να δίνει στο κάθε συγκεκριμένο γεγονός που συμβαίνει γύρω του. Γενικώς, μετά τους έξι μήνες, το παιδί γελάει περισσότερο όταν το ίδιο είναι δρων υποκείμενο και όχι όταν συμβαίνει το αντίθετο. Π.χ. το παιδί γελάει περισσότερο όταν το ίδιο κρύβεται κάτω από μια κουβέρτα ή σκεπάζει με αυτήν τη μητέρα του παρά όταν κρύβεται κάτω από αυτήν η μητέρα μόνη της.\nExtra tip: Όσο τα μωρά μεγαλώνουν τόσο περισσότερο χαίρονται όταν τα ίδια καταφέρνουν κάτι και νιώθουν ότι ασκούν μεγαλύτερο έλεγχο στο περιβάλλον τους. Γι’ αυτό ξεκινώντας από το παιδί θεατή που γελάει απολαμβάνοντας τα αποτελέσματα της δικής μας δράσης, ενθαρρύνουμε την όλο και μεγαλύτερη συμμετοχή του στη δράση και ενισχύουμε το ρόλο του ως δρων υποκείμενο και σκηνοθέτη της δράσης αυτής.\n← Δώστε το καλό παράδειγμα!\nΤα παιδιά γεννιούνται χαρούμενα ή γίνονται; →


† Γέρ. Εφραίμ Φιλοθεΐτης-Αριζονίτης: Μνήμη Δικαίου· Ιερομόναχος Χαράλαμπος Διονυσιάτης (1910-2001) [μέρος 2ο] | Διακόνημα\nΆγιοι - Πατέρες - ΓέροντεςΓέρ. Εφραίμ Φιλοθεΐτης-ΑριζονίτηςΓέρ. Χαράλαμπος ΔιονυσιάτηςΣυναξαριακές Μορφές\nΕκτός από τις δυσκολίες προσαρμογής, ο νεαρός Χαράλαμπος έπρεπε να περάσει και από τις εξετάσεις του Γέροντος. Μάλιστα η πρώτη εξέτασις ήρθε πολύ σύντομα…\nΜας διηγήθηκε κάποτε: «Θα είχε περάσει μιά εβδομάδα από την ημέρα που ήρθα και μου λέγει ο Γέροντας:\n-Θα πας εκεί πάνω στο υψωματάκι, που έχει ένα θαυμάσιο καλυβάκι. Θα χαίρεσαι να κάθεσαι μέσα. Λοιπόν, θα σκαρφαλώσεις εκεί και θα μείνεις μέχρι να σε φωνάξω. Εντάξει;\n– Νά ’ναι ευλογημένο Γέροντα.\nΈβαλα μετάνοια και αμέσως σκαρφάλωσα τα βράχια. Εγώ νόμισα ότι θα είναι κανένα περιποιημένο καλυβάκι. Μόλις όμως πήγα εκεί, τι να δω; Ένα βράχο από την μια μεριά, μια ξύλινη πόρτα από την άλλη, που ένα-δύο βήματα να έκανες μέσα στο κελλί, το κεφάλι σου κτυπούσε πάνω στο βράχο. Ένα ξύλινο παλιό κρεββάτι, με μια κουβέρτα πάνω. Χώματα δεξιά κι αριστερά, ένα μαξιλάρι με άχυρα, και πολλές τρύπες, που μπορούσαν να μπούν φίδια μέσα. Άρχισα να μονολογώ: « Τι μου λέγει ο Γέροντας καλό και καλό! Τι καλύβι είναι αυτό;» Μπορεί να το είπα αυτό πέντε-έξι φορές. Αλλά τι να κάνω, αφού το είπε ο Γέροντας; Κάτω δεν το βάζω, έστω και να πεθάνω, αν δεν με φωνάξει ο Γέροντας, πίσω δεν γυρνάω. Ας πεθάνω στην υπακοή, παρά να λιποτακτήσω.\nΜετά, δωσ’ του προσευχή, δωσ’ του προσευχή, έξι ώρες συνέχεια. Ύστερα με ’πιάσαν τα κλάματα, μία ώρα έκλαιγα. Παρακαλούσα και ευχαριστούσα τον Θεό. Τον παρακαλούσα να συγχωρέσει και τον τελευταίο άνθρωπο πάνω στη γή. Κι’ εγώ που νόμιζα ότι κάτι έκανα στον κόσμο, τι πλανεμένος που ήμουν! Όταν έλεγα ότι κάτι κάνω τρέχοντας από ’δω και από ’κει! Και τώρα εδώ νύχτα-ημέρα πολεμώ και δεν μπορώ να βάλω τον εαυτό μου σε μια σειρά. Κι’ ευχαριστούσα τον Θεό που με έφερε ’δω. Ύστερα μου ήρθε μία αλλοίωσις! Πω-πω-πω! Έβλεπα εκείνο το κελλί σαν παλάτι και δεν ήθελα να φύγω! Τόσο ωραίο και καλό μου φαινόταν. Το βράδυ έβλεπα τον ουρανό, την θάλασσα και δεν μπορούσα να βαστάξω τα δάκρυά μου. Δεν ήθελα πλέον να φύγω από ’κει!\nΚαι μετά από 2-3 ημέρες ακούω μία φωνή:\nΧαράλαμπε, είπε ο Γέροντας να κατέβεις κάτω.\nΠιστέψτε με, με βαριά καρδιά κατέβηκα.\nΜε πήρε στο κελλί του ο Γέροντας και με ερωτά:\nΧαράλαμπε, θέλω να μου πεις την αλήθεια. Πως πήγες;\nΚαλά Γέροντα, πολύ καλά! Αρχικώς μόλις είδα το καλύβι με τα χώματα και τις τρύπες, μπορεί να είπα πέντε-έξι φορές: « Μα, τι μου λέγει οΓέροντας καλό, καλό! Κελλί είναι αυτό; Εδώ φίδια μπαίνουν μέσα!» Αλλά κατόπιν, άρχισα να προσεύχομαι. Θεέ μου! Μία παρηγοριά, μία ανέκφραστος ειρήνη, χαρά και δάκρυα. Άρχισα να προσεύχομαι γιά όλους τους εχθρούς μου. Τελευταία μου φάνηκε ότι δεν ήθελα να φύγω. Όπως μου είπες, έτσι και έγινε.\nΠαιδί μου, άρχισε να λέγει ο Γέροντας, να αυτό είναι ο μοναχισμός. Άμα έρχεται ο Θεός μέσα σου, όλα είναι καλά και όμορφα! Άμα λείπει ο Θεός, όλα είναι στραβά.\nΟ νεαρός Χαράλαμπος έμελλε να μάθει κι’ άλλα για την γλυκύτητα της ησυχαστικής ζωής. Και συνέχισε την διήγησή του: « Έτσι, λοιπόν, μέσα σε οκτώ περίπου ημέρες που έμεινα, πέταξα τα κοσμικά ρούχα και φόρεσα τα καλογερικά.\nΔεν θα πέρασαν δέκα ημέρες και ήταν η πανήγυρις της Αγίας Άννης. Όταν πήγαμε στην πανήγυρη και άκουσα τις ψαλμωδίες, νόμισα ότι από τον ουρανό κατέβηκαν. Δεν είχα ακούσει στον κόσμο τέτοιες ψαλμωδίες.\nΌταν γύρισα λέω στον Γέροντα:\nΕγώ, αν δεν μάθω να ψάλλω, θα τα πετάξω, δεν μπορώ να γίνω καλόγερος. Πρέπει να ψάλλω! Του λέω με εγωϊσμό.\nΘα σε μάθω να ψάλλεις, λέει ο Γέροντας, μην στενοχωριέσαι.\nΤέσσερεις ώρες τραβούσα κομποσχοίνι, και κατόπιν διάβαζα για να ψέλνω. Μετά από ένα μήνα του λέω:\nΓέροντα πήρα φωτιά από την προσευχή, και ούτε ψάλσιμο θέλω ούτε τίποτε.\nΠαρέμεινε, λοιπόν, ο Χαράλαμπος κοντά στον Γέροντα μας περίπου ένα μήνα για δοκιμή και ο Γέροντας άρχισε την συνηθισμένη εν σοφία και γνώσει παιδεία, δηλαδή το συνηθισμένο του σφυροκόπημα. Άρχισε, λοιπόν, να προσφωνεί και τον Χαράλαμπο με διάφορα επίθετα. Για παράδειγμα, συνήθιζε να του λέει: « Έλα δω ρε». Ο δόκιμος Χαράλαμπος στις αρχές έλεγε μέσα του: « Ρε; Τι ρε! Όνομα δεν έχω; Δούλευα με κοσμικούς στη Νομαρχία και ποτέ δεν άκουσα να μιλούν μ’ αυτόν τον τρόπο. Πάντα στον πληθυντικό μου απευθύνονταν: « Τι γίνεστε κύριε Γαλανόπουλε; Ή σας ευχαριστώ, σας παρακαλώ. Εδώ μέχρι στιγμής δεν άκουσα ούτε ένα ευχαριστώ ή ένα παρακαλώ. Παράξενοι άνθρωποι!»\nΜετά όμως την εξαγόρευση των λογισμών του τον περίλαβε ο Γέροντας και του φανέρωσε όλη την εσωτερική του κατάσταση.\n– Ώστε στον κόσμο ήσουν αγωνιστής ε; Ενήστευες, αγρυπνούσες, ασκήτευες, ήσουν έξυπνος, εργατικός, τίμιος! Και από όλα αυτά τι κατάφερες; Να μας κουβαλήσεις εδώ ένα σωρό κενοδοξία, εγωϊσμό και αυτοπεποίθηση. Τώρα που κόπηκαν οι έπαινοι δεν είναι καλά ε;\nΟ αγωνιστής Χαράλαμπος, υποβοηθούμενος και από την απλή και ταπεινή φύση του, έπιασε το μάθημα αμέσως. Κατάλαβε πόση ζημιά κάνουν στην ψυχή οι έπαινοι και άλλαξε πορεία στον λογισμό του.\nΣτην αρχή έκανε αγώνα να νικήσει την αγάπη της μητέρας του, που της είχε τρομερή αδυναμία και που ήταν και άρρωστη. Του είπε ο Γέροντας: «Μην στενοχωριέσαι. Άγγελο θα στείλει ο Θεός, για να την φροντίζει».\nΣτο τέλος, την έκανε μοναχή, και την ωνόμασε Μάρθα. Όλοι της συνοδείας κάναμε μοναχές τις μητέρες μας.\nΟ Χαράλαμπος ήταν πολύ υγιής και δούλευε σκληρά. Ευλογημένος άνθρωπος. Εξυπηρέτησε με σκληρές δουλειές τον Γέροντα. Και έζησε 91 χρόνια σ’ αυτή τη ζωή πριν την μακαρία κοίμησή του το 2001.\nΠηγή: Γέροντος Εφραίμ Φιλοθεΐτου, Ο Γέροντας μου Ιωσήφ ο Ησυχαστής και Σπηλαιώτης (1897-1959) , Εκδ. Ι. Μ. Αγίου Αντωνίου Αριζόνας USA 2008, σ. 358 – 368.\nΠεντηκοστή – Τα Γενέθλια της Εκκλησίας (για παιδιά)\nΌσιος Ιγνάτιος Μπριαντσανίνωφ: Η αγάπη του Θεού θεμελιώνεται στην αγάπη προς τον πλησίον μας!\nΤο χάρισμα του γάμου (πρωτοπρ. Αντωνίου Γ. Αλεβιζόπουλου)\nΆγιος Ιουστίνος Πόποβιτς: Ζαρκάδι στον χαμένο παράδεισο (μέρος 3ο)


Σε τρεις δόσεις οι φοροελαφρύνσεις μέχρι το τέλος του έτους\nΤρία νομοσχέδια που προβλέπουν σημαντικές ελαφρύνσεις για τους φορολογούμενους θα κατατεθούν μέχρι το τέλος του έτους. Τα νομοσχέδια αφορούν συντάξεις, πολύτεκνους και μισθολόγια. Το πρώτο θα παρέχει ισχυρά κίνητρα στους φορολογούμενους προκειμένου να ζητούν αποδείξεις στις περισσότερες συναλλαγές που κάνουν. Στο δεύτερο θα περιληφθούν διατάξεις και για τις 155.000 τρίτεκνες οικογένειες, οι οποίες από τον Ιανουάριο του 2008 θα λαμβάνουν κάθε μήνα ποσό 123,30 ευρώ. Επίσης, από το 2008 θα ισχύσει και το νέο μισθολόγιο για τις ένοπλες δυνάμεις που θα προβλέπει την αύξηση του βασικού μισθού του ανθυπολοχαγού κατά 8,2%.\nΟι ξένοι ασθενείς προτιμούν Τουρκία\nΤα μεγάλα ιδιωτικά θεραπευτήρια να εξετάζουν ή να επιχειρούν την επέκτασή τους στο εξωτερικό, με αρχή τα Βαλκάνια. Το υψηλό κόστος στα ελληνικά ιδιωτικά νοσοκομεία οδηγεί πολλούς ξένους ασθενείς κυρίως από τα Βαλκάνια στην Τουρκία και στην Ιταλία.


Τα χρώματα της κλασικής ανδρικής ένδυσης και πώς συνδυάζονται – Monopeto.gr\nΤα χρώματα της κλασικής ανδρικής ένδυσης και πώς συνδυάζονται 09/04/2020\t–\tΔημοσιεύτηκε σε: Ενδύματα\nΤο γκρι, ιδίως το σκούρο ανθρακί, είναι ο καλύτερος αντικαταστάτης του μαύρου. Αρκετά σκούρο για κάθε επαγγελματική ή κοινωνική υποχρέωση, αλλά όχι τόσο ώστε να μην φοριέται υπό το φως του ήλιου. Ιδανικό τόσο για κοστούμια όσο και για σπορ σακάκια και με πολύ περισσότερες αποχρώσεις από… 50, το γκρι είναι ένας πιστός σύμμαχος του άντρα στον δρόμο προς την κομψότητα. Η διακριτική γοητεία ενός γκρι φανελένιου κοστουμιού παραμένει αναλλοίωτη εδώ και περίπου έναν αιώνα. Σ’ ένα τουίντ σακάκι τον χειμώνα ή σε ένα fresco το καλοκαίρι, το γκρι μπορεί να είναι δίπλα σου κάθε στιγμή. Συνδυάζεται τόσο με τα άλλα δύο ουδέτερα χρώματα (μαύρο και καφέ) όσο και με το βασικό μπλε. Για την ακρίβεια γκρι και μπλε είναι οι καλύτεροι φίλοι. Ο συνδυασμός γκρι παντελονιού με navy blazer είναι ίσως ο πιο κλασικός που υπάρχει. Την ίδια στιγμή, ένα γκρι σακάκι μπορεί να γίνει ο καμβάς για έναν οργασμό χρωμάτων, αφού συνυπάρχει αρμονικά με σχεδόν ό,τι χρώμα γραβάτα και μαντιλάκι βάλει ο νους σας.\nΌταν μιλάμε για πουκάμισα, τα βασικά χρώματα της κλασικής ανδρικής ένδυσης είναι το λευκό και το γαλάζιο. Καθώς το πουκάμισο, χρωματικά, παίζει τον ρόλο του γηπέδου που πάνω του θα παίξει μπάλα η γραβάτα, τα χρώματά του είναι όσο το δυνατόν ουδέτερα. Αν και το Μονόπετο σκοπεύει ν’ αναφερθεί προσεχώς και εκτενώς, τόσο στα χρώματα και τα σχέδια όσο και στα υφάσματα των υποκαμίσων, σ’ αυτό το κείμενο θα περιοριστεί στο εξής: εφόσον ένας κύριος έχει βαρεθεί τα λευκά και τα γαλάζια πουκάμισα και επιθυμεί να προσθέσει λίγο χρώμα (ένα ροζ ή ένα βιολετί ή ακόμη κι ένα κίτρινο βρε αδερφέ), καλό θα ήταν να επιλέξει τις πιο απαλές αποχρώσεις αυτών των χρωμάτων, γιατί αν έχει σε κάτι αλλεργία το κλασικό στιλ, είναι στα πολύ έντονα χρώματα.\nΤέλος, καθώς ο κανόνας αξιώνει η γραβάτα να είναι πιο σκούρα από το πουκάμισο, τα μαύρα πουκάμισα δεν αγαπάνε τις γραβάτες. Αν, όπως ο γράφων, ένας κύριος διαθέτει πολλά μαύρα πουκάμισα, το καλύτερο είναι να τα φορά σε πιο χαλαρές βραδινές περιστάσεις, άνευ λαιμοδέτη.\n« Το παλιό μου paletot\nΕπιλέγοντας τη σωστή γραβάτα – Monopeto.gr 04 Ιουλίου, 2021 - 08:26\n[…] εμφάνισή τους. Όπως έχουμε αναφέρει στο κείμενό μας «Ο συνδυασμός των χρωμάτων» η παλέτα της κλασικής ανδρικής ένδυσης όσον αφορά τα […]


Σύλλογος Αιτωλοακαρνάνων Περιστερίου Κοσμάς ο Αιτωλός - κατω τα χερια απο τον αχελωο\nΕιρηνική Διαμαρτυρία κατά της Εκτροπής του Αχελώου\nΚατά τη διάρκεια της κεντρικής ομιλίας του Προέδρου της Ν.Δ. και Πρωθυπουργού κ. Κων/νου Καραμανλή την Παρασκευή 14/7 στις 7:00μ.μ., στο Φεστιβάλ της ΟΝΝΕΔ που πραγματοποιήθηκε στη Λευκάδα, ο Σύλλογος Αιτωλοακαρνάνων Περιστερίου «ΚΟΣΜΑΣ ΑΙΤΩΛΟΣ» πραγματοποίησε ειρηνική διαμαρτυρία κατά της εκτροπής του Αχελώου παρουσιάζοντας πανό που ανέγραφε:\nΠΡΟΕΔΡΕ, ΧΤΥΠΗΣΤΕ ΤΗ ΔΙΑΠΛΟΚΗ!\nΚΑΤΩ ΤΑ ΧΕΡΙΑ ΑΠΟ ΤΟΝ ΑΧΕΛΩΟ\nΣτη συνέχεια μοιράστηκαν ενημερωτικές επιστολές για το θέμα στους παρευρισκομένους και αποδόθηκε ενημερωτικός φάκελος σχετικός με το θέμα στον Γραμματέα της Ν.Δ. κ. Ζαγορίτη και το Δ/ντη του Πολιτικού Γραφείου του Πρωθυπουργού κ. Σταϊκούρα (διότι δεν επετράπη να συναντήσουμε των Πρωθυπουργό), οι οποίοι μας διαβεβαίωσαν ότι θα τον παραδώσουν στον Πρωθυπουργό.\nΦωτογραφία με το ΠΑΝΟ\nΗ ενημερωτική επιστολή που μοιράστηκε στους παρευρισκόμενους ανέφερε:\nΣτις 6 Ιουλίου 2006, ο Υπουργός ΠΕΧΩΔΕ κ. Γεώργιος Σουφλιάς, κατέθεσε στη Βουλή τροπολογία στο νομοσχέδιο για το Κτηματολόγιο με στόχο τη δια νόμου έγκριση των έργων εκτροπής του ποταμού Αχελώου.\nΓνωρίζοντας πως οι νόμοι δεν υπόκεινται σε δικαστικό έλεγχο, ο Υπουργός ζητά από τη Βουλή να παρακάμψει τη Δικαιοσύνη και την ισχύουσα περιβαλλοντική νομοθεσία και να νομιμοποιήσει ένα έργο που τέσσερις φορές έχει κριθεί παράνομο από το Συμβούλιο της Επικρατείας και η Ευρωπαϊκή Ένωση έχει απορρίψει την χρηματοδότησή του λόγω επιφυλάξεων στη βιωσιμότητά του.\nΗ εκτροπή του Αχελώου από τη Νότια Πίνδο προς τη θεσσαλική πεδιάδα σχεδιάστηκε αποκλειστικά για αρδευτικούς λόγους, και είναι ένα τεχνικά περίπλοκο εγχείρημα άγνωστου μέχρι στιγμής συνολικού κόστους. Αποτελείται κυρίως από τα εξής μεγάλα έργα:\nØ Φράγμα Μεσοχώρας και ταμιευτήρας: Ύψος 150 μ., το μεγαλύτερο φράγμα της Ευρώπης, έχει ήδη ολοκληρωθεί εδώ και χρόνια αλλά η λειτουργία του έχει «κολλήσει» στις απαλλοτριώσεις των κατακλυζόμενων περιουσιών.\nØ Σήραγγα Μεσοχώρας - Γλύστρας: Μήκος 7,5 χλμ. Έχει σχεδόν ολοκληρωθεί.\nØ ΥΗΣ Γλύστρας: Δυνατότητα συνολικής παραγωγής ενέργειας 308 GWh.\nØ Φράγμα Συκιάς και ταμιευτήρας: Το βασικό έργο της εκτροπής θα έχει ύψος 150 μ. Δεν έχει ολοκληρωθεί λόγω της έκδοσης τεσσάρων ακυρωτικών αποφάσεων από το ΣτΕ.\nØ ΥΗΣ Συκιάς: Θα έχει δυνατότητα συνολικής παραγωγής ενέργειας 207 GWh.\nØ Σήραγγα εκτροπής (Συκιά - Μουζάκι): Μήκος 17,4 χλμ. Θα διαπερνάει την οροσειρά Πίνδου.\nØ Συγκρότημα Μουζακίου - Μαυροματίου και αναρρυθμιστικός ταμιευτήρας: Ύψος φράγματος Μουζακίου 25-55 μ., συνολικός όγκος δεξαμενής 7,7 εκ. μ3, ισχύς ΥΗΣ 264 MW.\nΌπως έχει αποδειχθεί από δεκάδες μελέτες έγκυρων επιστημόνων, η εκτροπή του Αχελώου αποτελεί ένα οικονομικό, περιβαλλοντικό, κοινωνικό και πολιτιστικό έγκλημα. Το πραγματικό υδατικό πρόβλημα της Θεσσαλίας δεν είναι η ανεπάρκεια νερού, αλλά η μνημειώδης κακοδιαχείρισή του που σταθερά ενθαρρύνεται από καταστροφικές πολιτικές επιλογές των τελευταίων δεκαετιών. Η εκτροπή του Αχελώου όχι απλώς δε θα επιλύσει το πρόβλημα, αλλά θα το επιτείνει, δίνοντας την ψευδή εικόνα της ύπαρξης ανεξάντλητων υδάτινων πόρων και υποστηρίζοντας πρακτικές κατασπατάλησής τους.\nΗ «βάφτιση» από τον Υπουργό ΠΕΧΩΔΕ της εκτροπής του Αχελώου σε «έργο προστασίας περιβάλλοντος» αποτελεί τραγέλαφο. Κανένα περιβαλλοντικό έγκλημα, όπως η επί δεκαετίες υποβάθμιση του υδάτινου περιβάλλοντος της Θεσσαλίας από την εντατική γεωργία, δεν μπορεί να διορθωθεί με ένα άλλο περιβαλλοντικό έγκλημα.\nΣε συνέντευξη τύπου που έδωσε ο Υπουργός ΠΕΧΩΔΕ κ. Σουφλιάς για την κατάθεση των τροπολογιών, ανέφερε ότι αντιδρούν στο έργο κάποιες μη Κυβερνητικές Οργανώσεις που πάσχουν από οικολογικό στραβισμό και οι τοπικοί παράγοντες και κάτοικοι της Αιτωλοακαρνανίας είτε από άγνοια είτε από τοπικιστικό εγωισμό παραγνωρίζοντας το γεγονός ότι η μερική εκτροπή του Αχελώου δεν έχει καμία απολύτως επίπτωση στο αναπτυξιακό και περιβαλλοντικό μέλλον της περιοχής τους.\nΕπειδή ούτε άγνοια έχουμε και ούτε από τοπικιστικό εγωισμό διακατεχόμαστε, σας ενημερώνουμε ότι με την εκτέλεση του έργου:\nØ Οι κάτοικοι οικισμών της ορεινής περιοχής του Άνω Αχελώου, όπως η Μεσοχώρα και το Αρματωλικό, θα ξεριζωθούν από τον τόπο των προγόνων τους, καθώς τα χωριά τους θα βυθιστούν για πάντα στα νερά των τεχνητών λιμνών.\nØ Η πολιτιστική ταυτότητα της ορεινής περιοχής του Άνω Αχελώου θα χαθεί. Πολλά σημαντικά μνημεία, όπως τα πέτρινα τοξωτά γεφύρια Καρυάς και Πετρωτού και το Βυζαντινό μοναστήρι του Αγ. Γεωργίου Μυροφύλλου Τρικάλων, θα πνιγούν στους βυθούς των τεχνιτών λιμνών.\nØ Στην περιοχή του Άνω Αχελώου με την κατασκευή των φραγμάτων αναμένεται να:\no Υποβαθμιστεί το εναπομένον ποτάμιο οικοσύστημα με τη μειωμένη και ακανόνιστη παροχή νερού και την αλλαγή στη μορφολογία της λεκάνης απορροής του Αχελώου.\no Χαθεί η βιοποικιλότητα αφενός με την εξαφάνιση ειδών όπως η βίδρα, η πέστροφα και ο νεροκότσυφας και αφετέρου με την κατάκλυση της παραποτάμιας βλάστησης και των οικοτόπων της άγριας πανίδας.\nØ Στο σύμπλεγμα των εκβολών του Αχελώου και των υγροτόπων του Μεσολογγίου (προστατευόμενη διεθνώς περιοχή από τη Συνθήκη Ramsar για την ορνιθολογική της σημασία), αναμένεται ότι θα:\no Διαταραχθεί σοβαρά η ποιότητα των βιοτόπων.\no Επηρεασθούν άμεσα από μια τέτοια υποβάθμιση είδη πτηνών όπως η Χαλκόκοτα, ο Πορφυροτσικνιάς, ο Μικροτσικνιάς, οι Ποταμίδες και ο Δασότρυγγας.\no Επηρεαστούν αρνητικά λόγω αύξησης της αλατότητας είδη όπως το Αηδόνι, ο Δενδροτσοπανάκος, η Σακκουλοπαπαδίτσα, το Ψευταηδόνι, αλλά και τα διάφορα είδη ερωδιών (Ήταυρος, Μικροτσικνιάς Νυχτοκόκορας κ.α)\nΘα θέλαμε επίσης, να μας απαντήσει (αν μπορεί), ο Υπουργός ΠΕΧΩΔΕ κ. Σουφλιάς:\nØ Γιατί δεν υπάρχει μελέτη οικονομικής σκοπιμότητας για το έργο;\nØ Γιατί δεν λαμβάνονται υπόψη οι σοβαρότατες αρνητικές περιβαλλοντικές, οικονομικές και κοινωνικές επιπτώσεις του έργου;\nØ Γιατί υπάρχει μελετητική ανωριμότητα και έλλειψη σημαντικών στοιχείων που αφορούν το κόστος του έργου;\nØ Γιατί με τις τροπολογίες του παραβιάζει την Οδηγία Πλαίσιο 2000/60/ΕΚ για το νερό η οποία υποχρεώνει τα κράτη μέλη της ΕΕ να αποτρέψουν την περαιτέρω επιδείνωση των υδάτινων οικοσυστημάτων, να τα προστατέψουν και να προωθήσουν τη βιώσιμη χρήση του νερού;


Εκοιμήθη 16 Απριλίου 2010. Καλό παράδεισο πατερούλη μας\nΕκοιμήθη ο Αρχιμανδρίτης π. Μάρκος Μανώλης\nΙερέας Μάρκος Μανώλης: Ο εξομολόγος των διαβόητων...\nΣήμερα ο μόνος που δεν κλαίει και δεν θλίβεται για την κοίμησή του είναι ο αείμνηστος π. Μάρκος Μανώλης.\nΌλοι συνειδητοποιούν την τεράστια σημασία της προσφοράς και της παρουσίας του στα εκκλησιαστικά μας πράγματα.\nΟ Άγιος Θεός ας αναπαύσει την ψυχή του εν χώρα ζώντων.\nΥπήρξε ενάρετος και αγωνιστής κληρικός.\nΑγωνίστηκε για δεκαετίες για την πίστη μας, εξομολογούσε χιλιάδες ανθρώπους και επιτελούσε πρωτοφανές σε έκταση και σε επίδραση έργο μεταξύ των φυλακισμένων.\nΉταν για δεκαετίες από τους στυλοβάτες του αγώνα κατά του Οικουμενισμού και ο πνευματικός καθοδηγητής της αγωνιστικής εκκλησιαστικής εφημερίδας “Ορθόδοξος Τύπος”.\nΑφήνει πίσω του δυσαναπλήρωτο κενό, επειδή επιτελούσε πολυσχιδές έργο και επειδή εξισορροπούσε πολλές αντιμαχόμενες τάσεις και καταστάσεις με τη σύνεση, την ταπείνωση, τη μειλιχιότητα και τη μετριοπάθειά του.\nEκοιμήθη απόψε ο πνευματικός προϊστάμενος της Π.Ο.Ε. και του "Ο.T." π. Μάρκος Μανώλης ύστερα από πολυήμερη νοσηλεία του στο 401 στρατιωτικό νοσοκομείο σε ηλικία 74 ετών. Ο μακαριστός, την Κυριακή των Βαΐων μετά από την ολοκλήρωση της Θείας Λειτουργίας στην Εκκλησία του Αγ. Γεωργίου Διονύσου, υπέστη σοβαρό κλονισμό της υγείας του οπότε και χρειάστηκε να νοσηλευτεί. Ο μακαριστός π. Μάρκος Μανώλης αφήνει πίσω του πολλά πνευματικά παιδιά αλλά και πολλούς πνευματικούς λόγους ως παρακαταθήκη. Λόγοι που ανακούφισαν πάντοτε όσους είχαν ανάγκη και αναζητούσαν την πνευματική γαλήνη.\nΑιωνία η μνήμη του. πηγη. www.zoiforos.gr/\nΑναρτήθηκε από ασκητης στις 4:07 μ.μ.\nΠαρασκευή, 16 Απρίλιος 2010 Συντάχθηκε απο τον/την Αιμίλιος Πολυγένης 23:03 Σύμφωνα με πληροφορίες, εκοιμήθη σήμερα σε ηλικία 73 ετών ο Αρχιμανδρίτης Μάρκος Μάνωλης, γνωστός ως «Άγιος των φυλακισμένων».\nΟ πατέρας Μάρκος από την Κυριακή των Βαϊων και λίγο πριν το πέρας της Θείας λειτουργίας , κατέρρευσε και μεταφέρθηκε εσπεσμένα στο 401 Νοσοκομείο, όπου παρέμεινε όλες αυτές τις μέρες.\nΕπίσης, σύμφωνα με πληροφορίες η κηδεία του θα γίνει αύριο στις 15:00 στον Άγιο Γεώργιο στο Διόνυσο.\n«Προσπαθούμε να βοηθήσουμε και να στηρίξουμε τους νέους γιατί ζητάνε τη μετάνοια. Δεν πρέπει να παραμελούμε τους συνανθρώπους μας και πόσο μάλλον τα νεαρά παιδιά που έχουν ανάγκη τη φροντίδα και την αγάπη περισσότερο απ’ όλους μας», έλεγε στην τελευταία του συνέντευξη στην εφημερίδα «Espresso».\nΑναρτήθηκε από ασκητης στις 4:05 μ.μ.\nΙερέας Μάρκος Μανώλης: Ο εξομολόγος των διαβόητων κακοποιών της Ελεάνας - Ζωής Ρούσου\nΗ άσπρη γενειάδα του και τα ράσα του μπορεί να μην ταιριάζουν με τα στενά κελιά των φυλακών, εκείνος όμως δεν διστάζει να φτάσει μέχρις εκεί προκειμένου να επιτελέσει το θεάρεστο έργο του σώζοντας ανθρώπινες ψυχές. Διαβόητοι κακοποιοί τον θεωρούν τον πιο κοντινό τους άνθρωπο, τον εμπιστεύονται, του ανοίγουν την καρδιά τους, του εκμυστηρεύονται τους προβληματισμούς τους και επιζητούν να πάρουν άφεση αμαρτιών. Ο πατήρ Μάρκος, ο ιερέας που τα τελευταία 25 χρόνια έχει σταθεί στο πλευρό εκατοντάδων ανήλικων εγκλεισμένων και έχει γίνει ο προσωπικός εξομολόγος μερικών από τους ανθρώπους που με τις αποτρόπαιες πράξεις τους συγκλόνισαν το πανελλήνιο, μιλάει στην «Espresso της Κυριακής» για τις συναντήσεις του με τους διαβόητους κακοποιούς.\nΉταν το 1985, όταν ο 73χρονος σήμερα ιερέας Μάρκος Μανώλης, που λειτουργεί στον ιερό ναό Αγίου Διονυσίου, ξεκίνησε να επισκέπτεται σωφρονιστικά ιδρύματα και να αναπτύσσει στενή επικοινωνία με έγκλειστους. Η αρχή έγινε από τις στρατιωτικές φυλακές Αυλώνας, όπου ο πατέρας Μάρκος περνούσε ατελείωτες ώρες εξομολογώντας και δίνοντας συμβουλές σε νεαρούς στρατιώτες που είχαν παραστρατήσει. Εκεί συνάντησε για πρώτη φορά το «θεριό των Βαλκανίων», τον Κώστα Πάσσαρη, με τον οποίο ανέπτυξε μια πιο προσωπική σχέση. Στο πρόσωπο του ιερέα ο νεαρός τότε κακοποιός είδε τον άνθρωπο στον οποίο μπορούσε να εκμυστηρευτεί τα πάντα. Του μίλησε για τα μελλοντικά σχέδιά του, ενώ παράλληλα του ζήτησε τη βοήθειά του. Οι δρόμοι τους χάθηκαν για αρκετά χρόνια, μέχρι τη στιγμή που συναντήθηκαν και πάλι, ύστερα από παράκληση του διαβόητου κακοποιού, αυτήν τη φορά στη φυλακή της Ρουμανίας.\nΕκτός από τον Πάσσαρη, έπειτα από περίπου δέκα χρόνια παρουσίας στα σωφρονιστικά καταστήματα της Ελλάδας, ο πατήρ Μάρκος Μανώλης ήρθε τετ α τετ και με δύ [O πατήρ Μάρκος στον Ιερό Ναό του Αγίου Διονυσίου.] ύο ανθρώπους που οι πράξεις τους προκάλεσαν ανατριχίλα στο πανελλήνιο, τα μέλη των σατανιστών της Παλλήνης Ασημάκη Κατσούλα και Μανώλη Δημητροκάλη...\nΈναν χρόνο μετά τον εγκλεισμό του, ο Κώστας Πάσσαρης δραπέτευσε από τις φυλακές Αυλώνα και για μία ακόμη φορά παρασύρθηκε από τους «δαίμονές» του, αυτούς πο [Ο Κώστας Πάσσαρης ζήτησε από τον ιερέα να τον επισκεφθεί στις ρουμανικές φυλακές.] υ τον βασάνιζαν από μωρό, καθώς ποτέ δεν έζησε χαρούμενες οικογενειακές στιγμές. Τα χρόνια πέρασαν και οι δρόμοι των δύο ανδρών χώρισαν, αφού από το 2001 μέχρι και σήμερα ο Κώστας Πάσσαρης βρίσκεται έγκλειστος στις περίφημες φυλακές υψίστης ασφαλείας Γκέρλας στη Ρουμανία καταδικασμένος για τις παράνομες πράξεις του σε δις ισόβια.\nΌλα αυτά μέχρι πέρυσι το καλοκαίρι, όταν ο πατέρας Μάρκος επισκέφτηκε ξανά ύστερα από χρόνια τον διαβόητο κακοποιό στις φυλακές της Ρουμανίας. Η συνάντηση αυτή ήταν αποτέλεσμα της επιθυμίας του Πάσσαρη, που ζήτησε από την Αριστέα Κατσούλη -τη γυναίκα που όλα αυτά τα χρόνια βρίσκεται κοντά του κι έχει σχέση με την ενορία- να μεσολαβήσει προκειμένου να πραγματοποιηθεί.\nΣύμφωνα με όσα δηλώνει ο ιερέας, τα τελευταία χρόνια ο Κώστας Πάσσαρης έχει αλλάξει πολύ. Τον ενοχλούν οι φωνές και αγριεύει όταν οι πάνοπλοι φρουροί των φυλακών Γκέρλας μιλάνε άσχημα στους συγκρατούμενούς του. Μάλιστα, ο πατέρας Μάρκος [Ο πατήρ Μάρκος έρχεται σε επαφή και με ανήλικους παραβάτες στις φυλακές της Αυλώνας.] μας αποκάλυψε πως ο Πάσσαρης του εξομολογήθηκε ότι δεν είναι ένοχος και δεν έχει σχέση με όλα αυτά για τα οποία τον έχουν κατηγορήσει στη Ρουμανία. «Εγώ τον πιστεύω. Μου είπε ότι δεν ήθελε φασαρίες και πως όταν τον συνέλαβαν τους είπε “φορτώστε τα πάνω μου να τελειώνουμε αλλά να ξέρετε ότι δεν ευθύνομαι για όλα εγώ”».\nΜετά την καταδίκη τους οι δύο άντρες της ομάδας οδηγήθηκαν στις φυλακές Κορυδαλλού. Ο πατέρας Μάρκος, που τότε τους είχε επισκεφτεί στο σωφρονιστικό κατάστημα για να τους γνωρίσει από κοντά και να μιλήσει μαζί τους, θυμάται: «Οταν τους πήγαν στις φυλακές, όλοι οι κρατούμενοι ήθελαν να πέσουν να τους φάνε. Πρώτα συνάντησα τον Δημητροκάλη. Ο Μανώλης από μικρός πίστευε πάρα πολύ στον Θεό. Δυστυχώς αργότερα έμπλεξε με κακές παρέες που τον παρασύρανε και άκουγε κι αυτή την πολύ σκληρή και άγρια μουσική, τη heavy metal. Ολα αυτά τον ώθησαν στο να κάνει στροφή 360 μοιρών. Οταν όμως μπήκε στη φυλακή, όλα άλλαξαν και πάλι μέσα του και θυμήθηκε τον παλιό του εαυτό. Ζήταγε συνεχώς να εξομολογηθεί και μάλιστα παρακινο [Ο ιερέας είχε συνομιλήσει στη φυλακή και με τους Δημητροκάλη - Κατσούλα.] ύσε και τους υπόλοιπους κρατουμένους να έρχονται σε μένα».\nΌπως μας αποκαλύπτει ο ιερέας, όταν έφτασε η στιγμή να συναντήσει από κοντά τον αρχηγό και τελετάρχη της σατανικής ομάδας των τριών, τον 23χρονο τότε Ασημάκη Κατσούλα, ήταν λίγο διστακτικός. «Να φανταστείτε πήγα πρώτα από τον ψυχολόγο που τον παρακολουθούσε για να τον ρωτήσω πώς θα έπρεπε να τον αντιμετωπίσω και ο ίδιος ο ψυχολόγος του μου είπε πως όταν πάει στο κελί του Κατσούλα κάνει την προσευχή του πρώτα».\nΤα τελευταία χρόνια, ο πατέρας Μάρκος έρχεται σε επαφή με ανήλικους παραβάτες ηλικίας από 14-15 έως και το πολύ μέχρι 21 ετών, αφού οι φυλακές Αυλώνας μετατράπηκαν από στρατιωτικές σε φυλακές ανηλίκων. Μας εξομολογείται πως τα παιδιά πάντα τον περιμένουν με χαρά και συμπληρώνει: «Χαίρονται και μόνο που βλέπουν ότι υπάρχ [Η εικόνα που έχει χαρίσει στον πατέρα Μάρκο ο Μανώλης Δημητροκάλης.] ει κάποιος που νοιάζεται γι’ αυτούς. Μερικές φορές δεν χρειάζεται ούτε να τους μιλήσουμε. Η παρουσία μας και μόνο τους κάνει καλό».\nΌπως μας λέει ο ιερέας, τα παιδιά έχουν ανάγκη επικοινωνίας και είναι πολύ ευχάριστο το γεγονός ότι μέχρι στιγμής δεν έχει συναντήσει «αγρίμια». «Ολοι θα μπορούσαμε να έχουμε κάνει άσχημες πράξεις, όμως όλα αιτιολογούνται, καθώς τα περισσότερα παιδιά που έχω γνωρίσει προέρχονταν από προβληματικές οικογένειες και έδειχναν την αντίδρασή τους μέσα από την παρανομία».\nΤα παιδιά στις φυλακές είναι μόνα τους και χωρίς να τους το επιβάλλει κανείς νηστεύουν τις Άγιες Ημέρες του Πάσχα, ενώ δεν είναι λίγοι οι αλλοδαποί που έχουν βαφτιστεί και ζητάνε θρησκευτικά βιβλία μεταφρασμένα στη γλώσσα τους για να διαβάσουν.\nΑναρτήθηκε από ασκητης στις 1:53 μ.μ.